I år er det 400 år siden, at kongeriget Danmark-Norge blev en kolonimagt i Indien. En status, som Danmark beholdt i 225 år og på indernes betingelser.\nDet danske fort Dansborg i Tranquebar malet cirka 1650. De otte personer i forgrunden repræsenterer byens hinduer og muslimer. Maleriet tilhører Skokloster Slott i Sverige. (Foto: Gads Forlag)\n»Folkene har … på skibet »Christian« grebet til mytteri i stor stil,« lyder det i et dramatisk dansk brev sendt fra Indien for knap 400 år siden. Fortællingen fortsætter:\n»Derefter skulle Kaptajn Cristoffel Stugo Schult først have foreslået at sejle et andet sted hen, for her kunne han ikke forvente at få profit. Men imod hans råd og vilje havde de taget fat på ham og skulle om natten have slået ham ihjel.«\n»Derefter har de sejlet skibet på klipperne, hvor de forliste med skibet. Umiddelbart derefter er mandskabet med pengene og det mest kostbare, de kunne finde, flygtet i land. De forlod et kostbart skib i en så havareret og slem tilstand. Jeg anslår, at mere end 400.000 rigsdalere er gået ad helvede til.«\nBeretningen er skrevet, få måneder efter at Dannebrog i 1620 for første gang blev hejst i Tranquebar, der blev Danmarks første koloni i Indien.\nChristian IV tænkte stort\nTanken om at oprette en dansk koloni var sået flere år tidligere, og i begyndelsen af 1616 oprettede kongen af Danmark-Norge, Christian IV, Ostindisk Kompagni, som skulle opfylde målet og sikre handel med Indien.\n»Christian IV var som ung konge og en af Europas rigeste fyrster. Han svømmede i penge og havde masser af indtægter, allerede fra han var helt ung. Det er en konge med pragt, han bygger slotte og har store armbevægelser. Han vil også have noget handel i gang og er entreprenant. Og så har han set, at portugiserne og hollænderne har glæde af handel på Indien. Det er han misundelig på, og det kunne han også godt selv tænke sig,« fortæller Asger Svane-Knudsen, specialkonsulent hos Rigsarkivet.\nHvem, der har skrevet beretningen om mytteriet på det danske skib »Christian«, er uvist, men brevet, som skildringen er en del af, er dateret 10. maj 1621. Den er et eksempel på de mange forhindringer, de danske bestræbelser på at få fodfæste i Indien løb ind i.\nTraditionelt er der især én mand, som er blevet fremhævet som grunden til, at det lykkedes at få en dansk koloni i Indien gjort til virkelighed. Den 24-årige Ove Giedde var af adelig familie og øverstbefalende for de skibe, der forlod København 29. november 1618 og gav det egentlige startskud til den dansk-norske æra i Indien. Selv drog han dog først afsted tre måneder senere og ankom til Ceylon et helt år senere end de første danske skibe.\nOve Giedde har traditionelt fået æren for at oprette den dansk-norske handelsstation i Tranquebar. Hans mission fik imidlertid uvurderlig hjælp af hollænderen Roland Crappé. Her er Ove Giedde gengivet i form af et litografi af C. Vuchter. (Foto: M/S Museet for Søfart)\nGiedde rådede over flådens orlogsskibe »David« og »Elefanten«, og derudover deltog to af Ostindisk Kompagnis skibe på rejsen sammen med et mindre proviantskib.\nBesøg fra Ceylon\nAnledningen til, at denne skibskonvoj tog kurs østover, var en hændelse, der fandt sted et år tidligere, i november 1617. Da ankom en hollænder ved navn Marcelis Boshouwer til Danmark og påstod over for Christian IV, at han var udsendt af rajah Senerat af Kandy.\nPå det tidspunkt dækkede riget Kandy omtrent halvdelen af den ø, der indtil 1972 blev kaldt Ceylon, og som vi i dag kender som Sri Lanka, ud for Indiens sydøstlige kyst. Den lokale rajah lå i konflikt med portugiserne, som allerede var nået til Indien i begyndelsen af 1500-tallet og nu ville herske over Ceylon. Rajahen ville gerne have hjælp til at modstå portugiserne militært.\n»Med til København har Marcelis Boshouwer et brev og et stort kort over Ceylon. Dette kort har sømhuller i hjørnerne, og så er der beskidte fingre i bunden af kortet. Jeg kan ikke lade være med at forestille mig, at det har hængt på Rosenborg eller Københavns Slot, hvor Christian IV har stået og tænkt: »Ja, den ø vil jeg gerne have tilknyttet mit rige« eller noget i den stil. Og så har han gået med fingeren hen over kortet og gjort det beskidt. Jeg kan næsten dufte hans sikkert sure ånde, tobakken og andre former for odør, han har haft omkring sig,« siger Asger Svane-Knudsen.\nSømhuller viser, at dette kort over Ceylon har været hængt op, og det menes, at det blev overbragt til Christian IV af Marcelis Boshouwer. Hollænderen ankom i november 1617 til København på vegne af riget Kandys hersker, som ønskede dansk hjælp til at tøjle den portugisiske kolonimagt. (Foto: Peter Halskov/Rigsarkivet)\nSkibe blev udrustet\nDen danske konge greb chancen. I marts 1618 underskrev han den handels- og alliancetraktat med rajahen, som Boshouwer havde medbragt. 250 soldater og de nødvendige kanoner blev på kongens regning sat i tjeneste på orlogsskibet »David« inden afrejsen. Marcelis Boshouwer underskrev en kvittering for udgiften på vegne af rajahen af Kandy.\nAllerede i 1618 var Australien i øvrigt et pejlemærke, når europæiske kolonimagter havde kurs mod Sydøstasien. Skibene sejlede simpelthen mod øst, indtil de havde Australien i sigte, hvorefter kursen blev sat mod nord. Så Australien var i Danmark kendt som geografisk lokalitet, allerede da Christian IV regerede landet.\nMens Ove Giedde som øverstkommanderende for ekspeditionen i første omgang var blevet hjemme i København, var en anden hovedrolleindehaver i den dansk-norske færd på vej til Indien, allerede tre måneder før hovedekspeditionen lagde fra kaj.\nDerfor kunne man også høre mange sprog i Tranquebar, såsom tamil, hollandsk, portugisisk, engelsk og dansk. De breve, som Ove Giedde og Roland Crappé udvekslede under ekspeditionen, var skrevet på hollandsk.\nIndiens-bindet har formidlet den dansk-indiske relation i Tranquebar fra 1620 frem til i dag på baggrund af den nyeste forskning udgivet blandt andet af Nationalmuseets Tranquebar-initiativ, som er et internationalt samarbejde med professor, dr.phil. Esther Fihl, Institut for Tværkulturelle og Regionale Studier på Københavns Universitet som forskningsleder.\nRonald Crappé spillede den anden hovedrolle\nDer var tale om endnu en hollænder. Overkøbmanden Roland Crappé var takket være sit gode kendskab til forholdene i Asien blevet udnævnt til det dansk-norske Ostindisk Kompagnis generaldirektør i Ostindien. Allerede 18. august 1618 stævnede han ud fra København ombord på jagten »Øresund« for at forberede ankomsten af de øvrige skibe og sidenhen Ove Giedde.\nI dag kan det måske virke lidt underligt, at en hollænder fik så magtfuld en position på vegne af et dansk-norsk handelskompagni. Men på dette tidspunkt var Holland verdens førende søfartsnation, og faktisk var initiativet til at oprette Ostindisk Kompagni kommet fra to hollændere, der var indvandret til København, Johan de Willum og Herman Rosenkranz. På ekspeditionen til Indien var mange af søfolkene og næsten alle skibsførerne på de danske skibe hollændere.\nRoland Crappé og »Øresund« ankom som de første repræsentanter for ekspedition til Ceylon i slutningen af januar 1619. Men som bekendt blev det aldrig Ceylon, eller Sri Lanka, der lagde jord til en dansk-norsk koloni.\n»Marcelis de Boshouwer er ombord på et af de skibe, som sejler sammen med Ove Giedde, men han dør på vej til Indien. Det var muligvis godt, for da Roland Crappé ankommer til Ceylon, nævner han Boshouwer, og i begyndelsen vedkender rajahen af Kandy sig kendskabet til Boshouwer. Men ved et senere møde med Giedde lægger rajahen afstand til ham, så vi ved ikke rigtig, om Boshouwer var en fusentast, eller om han var reel,« fortæller Asger Svane-Knudsen.\nI væbnet kamp med portugiserne\nInden det kom til et endeligt brud med rajahen af Kandy, bad han Roland Crappé om at bekrige portugiserne, og derefter sejlede »Øresund« i september 1619 mod Coromandelkysten, Indiens sydøstkyst.\nVed fiskerlandsbyen Karaikal kom det til kamp, da syv mindre portugisiske fregatter forsøgte at genvinde nogle lastbåde, som mandskabet på »Øresund« havde taget kontrol over. Under kanonernes buldren brød »Øresund« i brand og gik til sidst på grund.\nDagen efter, den 24. september 1619, kom to katamaraner, som tilhørte de lokale myndigheder, ud til det danske skib. Roland Crappé blev bedt om at følge med i land og fik at vide, at det var for hans egen sikkerheds skyld, da det var blevet mørkt. Han fik lov at tage et enkelt besætningsmedlem med sig.\n»Jeg fandt mig omringet af nogle trukne sabler, og de trak mig ved halsen gennem et revir, hvor jeg mente, at de ville myrde os,« skrev Roland Crappé hjem til Ostindisk Kompagnis direktion i København små 17 måneder senere.\nAfhuggede hoveder på stranden\nTrods den hårde behandling af Roland Crappé, der ligesom mange af sine mænd led af forbrændinger efter kampen mod portugiserne, mistede han ikke livet. I stedet blev han bragt til strandfogedens hus til overnatning.\nKort med byer og stater, der havde en nayaka som hersker, som eksisterede i Sydøstindien i 1620. (Grafik: Per Jørgensen/Gads Forlag)\nNæste morgen blev Roland Crappé øjenvidne til, at en portugisisk folkemængde havde fået overdraget det stadig brændende skib. På stranden sås også fire stager med hver sit afhuggede menneskehoved. Alle tilhørte medlemmer af den danske ekspedition.\nYderligere 27 mænd fra »Øresunds« besætning var blevet taget til fange af portugiserne og ført til den nærliggende kystby Negapatam.\nEn gavmild nayaka vendte lykken\nTil alt held fik Roland Crappé kontakt med en højtstående embedsmand i det lokale kongerige Thanjavur, som i løbet af en måned formåede at skaffe 14 raske og sårede medlemmer af den dansk-norske fortrop ud af portugisisk fangenskab. I mellemtiden helede Roland Crappé, som formodentlig kunne tale noget tamil fra tidligere rejser til Indien, sine brandsår med hjælp fra en gammel, lokal kvinde.\nDe 15 mænd begav sig på vej mod byen Thanjavur, som ligger cirka 85 kilometer inde i landet fra Negapatam. Her har Roland Crappé nok vidst, at han havde venner, der kunne hjælpe ham. Og gennem dem lykkedes det at komme i audiens hos nayakaen, som var rigets enevældige hersker, ved navn Raghunatha.\nNayaka Raghunatha vendte lykken for Christian IV's forhåbninger om en koloni i Indien. Nayakaen regerede riget Thanjavur 1600-1626 og ses her gengivet som statue sammen med to af sine 119 koner i et tempel i byen Kumbakonam. (Foto Torben Hjelm/Gads Forlag)\nNayakaen kan have set en fidus i at knytte bånd til en anden europæisk magt i håbet om at stække portugisernes indflydelse i sit rige. I hvert fald viste nayaka Raghunata sig at være meget gavmild. Han fik yderligere fem af ekspeditionens medlemmer ud af portugisisk fangenskab, samtidig med at portugiserne blev idømt en bøde for tabet af skibet »Øresund«.\nLøfte om dansk-norsk handelsstation\nRet præcist et år senere kunne Roland Crappé i det tidligere omtalte brev til direktionen i Ostindisk Kompagni videre fortælle, at nayakaen også indvilgede i at tildele overskuddet fra fiskerbyen Tharangambadi til mandskabet fra »Øresund«, som nu stod uden mulighed for at få løn.\n»Her kan mine Herrer se, hvor forunderligt Gud har hjulpet os ved ligefrem på grund af vores information af mine gode venner i Thanjavur at bede Regnato Naicguo, at landsbyen Trangenbari - hvor vores kontor nu befinder sig - om at indtægterne af dette sted nu måtte blive skænket til de stakkels folk fra jagten »Øresund«, der nu var i afmægtigt fangenskab,« skrev han i brevet 13. februar 1621.\nPå den måde blev Roland Crappé lovet fiskerbyen, hvis navn betyder »stedet, hvor bølgerne synger«, og som inden længe skulle blive fordansket til Tranquebar. Det skete i februar 1620, men endnu var aftalen om en dansk koloni ikke helt på plads. I det hele taget måtte ekspeditionens leder, Ove Giedde, sande, at aftaler var et helt andet begreb i Indien end i Danmark.\nRoland Crappé sender besked til Ove Giedde\nOve Giedde var kun på vej til at træde ind på scenen. Han havde som nævnt ventet et år med at sejle mod Indien, hvor han aldrig havde sat sine ben før, og hvor han aldrig siden skulle komme tilbage til.\nDa Roland Crappé var ankommet til Thanjavur, havde han sendt Jan Peitersen, som havde været styrmand på det tabte »Øresund«, til Ceylon som sendebud. På den måde fik Ove Giedde nys om, at der kunne ligge en mulighed for at oprette en dansk koloni inde på fastlandet i stedet for på Ceylon.\nForinden var Ove Giedde i maj 1620 ankommet til Ceylon, hvor han mødte rajahen af Kandy. Det lykkedes at få lov til at bygge et dansk fort på ruinerne af et tempel, men det blev hurtigt indtaget af portugiserne, som forsvarede det med danskernes egne kanoner. I forvejen var aftalen med rajahen ikke særligt lukrativ, og Ceylon blev opgivet.\nOve Giedde ankommer til fiskerlandsbyen\n13. september 1620 nåede Ove Giedde i stedet frem til kysten ud for den senere danske koloni. Herfra sendte han bud efter Roland Crappé, som stadig befandt sig i Thanjavur, cirka 100 kilometer borte. Det var Ove Gieddes klare mål, at nu skulle der indgås en kontrakt med nayaka Raghunata.\nImellem Tranquebar ved kysten og Thanjavur inde i land er landskabet fladt og præget af mange vandveje. Ove Giedde og Roland Crappé har kunnet bruge disse flodarme, når de skulle rejse til Thanjavur. (Foto: Asger Svane-Knudsen, 2015)\n»Der var dog stor forskel på, hvordan man indgik sådan nogle aftaler i Indien og i Europa. At indgå en kontrakt som denne var et europæisk fænomen, det var ikke et indisk fænomen. Her indgik man sådanne aftaler på en helt anden måde ved hjælp af æresbevisninger og ved at give gaver. Det var noget, der hele tiden var til diskussion, og man indgik ikke varige aftaler, for alt var flydende,« fortæller Asger Svane-Knudsen og fortsætter:\n»Derfor var traktaten primært noget, som Ove Giedde ville have med tilbage og ikke noget, som nayakaen af Thanjavur på nogen måde har følt sig forpligtet af. Ove Giedde forstod ikke ret meget af det. Roland Crappé havde tidligere været derude med hollænderne, så han havde fundet ud af det.«\nGaver og æresbeviser brolagde samarbejdet\nGavegivning gav altså et stabilt forhold mellem parterne. For eksempel sendte nayaka Raghunata et venskabsbrev af guldfolie med indridset tekst til Christian IV sammen med blandt andet silkestof, sværd og skjorter. Den danske ekspedition kunne som eksempel give penge den anden vej, omend Ove Giedde gjorde, hvad han kunne for at give så lidt som muligt. Han overhørte i flere tilfælde Roland Crappés råd om at give gaver til nayakaen.\nNayaka Raghunatha sendte Christian IV tæpper, skjorter, et sværd og andre gaver sammen med dette venskabsbrev. Teksten er skrevet på guldfolie, og sproget er tamil. (Foto: Rigsarkivet)\nI begyndelsen af oktober 1620 lader Ove Giedde sågar udsendinge fra nayakaen vente i mere end to uger på at få lov at overrække ham nogle stykker tøj i gave på et offentligt sted. Selve denne gestus var vigtig for inderne, mens Ove Giedde udelukkende havde øje for gavens pengemæssige værdi, som han i sin beretning om ekspeditionen vurderer til at være en halv daler.\nSpændinger mellem Crappé og Giedde\nSelve spørgsmålet om at skulle give gaver til den lokale leder lå dog et stykke nede på listen over emner, som Ove Giedde og Roland Crappé lå i strid om.\n»Roland Crappé er købmand, han er hollænder, og han er kompagniets repræsentant. Der ligger hele tiden en mistanke om, at han prioriterer kompagniets og måske også hollændernes interesser højere end Christian IV’s,« siger Niels Brimnes, lektor på Institut for Kultur og Samfund på Aarhus Universitet.\nOve Giedde frygtede altså, at Roland Crappé plejede andre interesser end ekspeditionens. Og Roland Crappé selv frygtede, at han ville blive hårdt straffet for tabet af »Øresund«, som Ove Giedde bebrejdede ham.\nLæs også: Nationalmuseet udgraver voldgrav ved dansk koloni-fort i Indien\nOve Giedde inviteres til at møde nayakaen\nMidt i disse spændinger sendte nayaka Raghunata bud efter Ove Giedde, som fik stillet heste til rådighed til den tre dage lange rejse fra kysten til Thanjavur.\nNayakaen lod Ove Giedde vente et godt stykke tid, inden han modtog ham i sin audienssal, hvor Raghunata lå på et ophøjet leje af fløjl. Ove Giedde måtte indtage sin plads på det øverste trappetrin, der førte op til lejet.\nDa Ove Giedde mødte nayaka Raghunatha i audienssalen i paladset i Thanjavur, var nayakaen ophøjet på et leje af fløjlspuder. Selv måtte Ove Giedde tage til takke med at sidde på trappens øverste trin. Audienssalen her er bygget senere, i 1684, som afløser for den sal, hvor mødet fandt sted. (Foto: Asger Svane-Knudsen, 2015)\nHerefter fulgte nogle dage, hvor Ove Giedde blev budt forskellige oplevelser, blandt andet en rituel ofring, i byen. Han fik også et løfte fra nayakaen om, at han kunne sejle fra Indien med ni ton peber, hvis nayakaen til gengæld fik seks kanoner som pant. Til sidst lovede Raghunata også at underskrive den kontrakt, som Ove Giedde havde som sit mål.\nI første omgang stod undskyldningerne dog i kø for at få sat underskrift på kontrakten. Først havde nayaka Raghunata fødselsdag. Så følte nayakaen sig sløj, dernæst var dagen ikke lykkebringende nok, og så havde nayakaen for travlt.\nSamtidig forsøgte portugiserne også at påvirke nayakaen, og det blev tydeligt for Ove Giedde, at han måtte foretage sig noget drastisk. Han forlod simpelthen Thanjavur og tog ophold nogle få kilometer uden for byen.\nPlanen virkede, og samme dag modtog Ove Giedde besked fra Roland Crappé om, at nayaka Raghunata havde underskrevet traktaten. Datoen var 19. november 1620, og Tranquebar var nu en dansk-norsk handelsstation, som man hvert år betalte nayakaen en sum for at have.\nTraktaten mellem nayaka Raghunatha og Christian IV blev skrevet på portugisisk, for det var det sprog, begge parter kunne kommunikere på. Ifølge traktaten fra 19. november 1620 får den danske konge overdraget byen Tranquebar og lov af bedrive handel samt bygge et fort. Selve traktaten var dog et europæisk fænomen, som inderne ikke havde tradition for og derfor ikke regnede for at være specielt afhørende. (Foto: Rigsarkivet)\nSucces takket være Christian IV's lange sigte\n»Det kræver noget at etablere sig. Christian IV brugte mange penge på at finde en koloni, udruste skibe, bygge en borg, sende soldater derud og vente flere år på, at skibet vender hjem. Før får man ikke noget ud af det, men han gjorde det alligevel,« fortæller Søren Mentz, museumsleder på Museum Amager.\nChristian IV turde at tænke langsigtet, og det var vigtigt for at opnå fodfæste i Indien. (Foto: Det Kgl. Bibliotek)\n»Når svenskerne eksempelvis ikke formår at bide sig fast, skyldes det, at de godt kan investere i et år, men de kan ikke gøre det fire år i træk. De formår ikke at skabe en base, fordi det bliver for dyrt,« fortsætter han.\nEn dansk-norsk koloni var dog aldrig kommet på tale, hvis ikke det havde været for inderne selv, fremhæver Niels Brimnes fra Aarhus Universitet.\n»Danskerne var koloniherrer, men de måtte indordne sig efter lokale forhold. Man kommer ofte til at forstå kolonialisme som noget med en meget brutal form for undertrykkelse som med slaveriet i Vestindien. I Tranquebar bliver den danske tilstedeværelse i høj grad defineret af indere,« siger Niels Brimnes og føjer til:\n»Det skyldes dels, at danskerne ikke var så mange. Og dels at de ikke var inderne overlegne. De kunne selvfølgelig nogle ting, som inderne ikke kunne, men der var ikke tale om, at de udgjorde et overlegent samfund, der kom ud og dominerede et underlegent samfund.«\nFortet Dansborg, som stadig eksisterer i dag, blev som noget af det første opført i Tranquebar med hjælp fra nayakaen. Ove Gieddes opgave var ved at være fuldbragt.\nDansborg anno 2015 set fra søsiden til venstre og fra gårdsiden til højre. Der har været både lokal og dansk interesse for at bevare fortet, som derfor stadig kan besøges på Coromandelkysten 400 år efter, at grundstenen blev lagt i 1620. (Foto: Asger Svane-Knudsen, 2015)\nMed orlogsskibet »Elefanten« lastet med peber drog han ud på havet med København som mål 13. februar 1621 for aldrig siden at vende tilbage. Han forlod Roland Crappé med besked om, at der snarest muligt skulle udsendes endnu et skib med penge og handelsvarer i lasten fra Danmark.\nGlad for afskeden\nFor Roland Crappé var afskeden med Ove Giedde og de folk, han havde med sig ombord, tilsyneladende noget af en lettelse.\n»Deres skibe er altså i lang tid blevet regeret af ædle folk, der ikke kendte til andet end at drikke og spise, men jeg takker Gud for at være blevet fri for dem,« skrev han på Fort Dansborg den samme dag, som Ove Giedde sejlede fra Tranquebar.\nOve Giedde ankom til København 4. marts 1622.\nRoland Crappé fulgte dog snart efter og ankom til København i august samme år. Han havde brug for at finde ud af, om der var reel opbakning til samarbejdet med nayaka Raghunata.\nHollænderen fik sin opbakning og blev sågar udnævnt til general, så han kunne blive øverstbefalende på Fort Dansborg.\nLæs også: Mordere fra Dansk Vestindien blev sendt i spjældet i Horsens\nFjerde europæiske nation i området\nJon Olafsson, islandsk soldat på Fort Dansborg, berettede om Roland Crappés ankomst til Tranquebar i marts 1623:\n»Der blev affyret ni stykker kanoner til ære for ham fra muren, hele besætningen paraderede i fuld udrustning inden for porten og affyrede deres bøsser.«\nDanmark blev den fjerde europæiske magt, der fik fodfæste på den indiske Coromandelkyst. Portugiserne, hollænderne og englænderne var der allerede. Europæerne sejlede naturligvis værdifulde varer hjem til Europa, men de tjente også penge på at handle lokalt og sejle varer mellem forskellige asiatiske riger.\nSvingende antal danskere i Tranquebar\nRoland Crappe var guvernør i Tranquebar i en årrække frem til slutningen af 1636 og endte sine dage i København. Det var først med Tranquebars fjerde guvernør, Paul Hansen Korsør, at der i 1648 kom en dansker på posten, og i det hele taget svingede antallet af danskere i Tranquebar meget.\nDer blev præget mønter i Tranquebar i al den tid, byen var under dansk herredømme. Mønterne er ofte små og lavet af kobber. På mønten øverst til venstre ses Frederik VI's monogram. Ofte har man brugt så små stykker metal, at der ikke var plads til hele møntens motiv. I dag kan man købe sig en af de gamle mønter for omkring 50 kroner for de mest almindelige. (Privatfoto)\nAsger Svane-Knudsen fra Rigsarkivet fortæller, at der har været helt op til 300 danskere i Tranquebar på samme tid, men omvendt var der også et tidspunkt, hvor der kun var én dansker tilbage.\nOstindisk Kompagni gik nemlig fallit, så det sidste skib sejlede fra Tranquebar i 1649, og så kom der ikke et skib fra København igen før i 1670. På det tidspunkt var Eskild Andersen Kongsbakke guvernør og altså Tranquebars sidste tilbageværende dansker.\nDanskere blev englændernes fragtmænd\nI år 1700 husede Tranquebar i omegnen af 13.000 indbyggere, hvoraf 700 arbejdede for det genoprettede Ostindisk Kompagni.\nDer var godt gang i handelen, men det ændrede sig i den sidste del af 1700-tallet. Indiske handelsvarer var ikke længere den store pengemotor, det var derimod englænderne, forklarer Søren Mentz fra Museum Amager, som tidligere har dykket ned i kilder om det engelske ostindiske kompagni.\n»I 1780’erne går de britiske købmænd fra at være købmænd til at blive imperiebyggere. De tjener rigtig mange penge på ulovlig virksomhed, krig, opiumsmugling, afpresning af indiske fyrster og den slags. Så de tjener rigtig mange penge ulovligt, og de penge skal de på en eller anden måde have hjem til England. For efter fem-ti år i Indien har de planer om at rejse hjem igen,« siger Søren Mentz og fortsætter:\n»Men hvordan overfører man så mange ulovlige penge, når man kun har kontakt til det engelske kompagni? Det gør man ved at kontakte det danske kompagni. Danskerne bliver en form for fragtmænd. Det er englændernes varer og englændernes penge, men danskerne tjener på at stille deres infrastruktur til englændernes rådighed.«\nKongensgade var hovedgade i Tranquebar, mens byen var under dansk styre, og det er den stadig i dag. Den rummer også stadig nogle af de bygninger, som blev opført i danskertiden. (Foto: Helle Jørgensen/Ironbridge International Institute for Cultural Heritage/Gads Forlag)\nHandelen ebber ud\nIndtægten ved at fungere som fragtmænd kan dog ikke i det lange løb opveje for den tabte handel. Efterspørgslen på Østens varer er for nedadgående, fordi europæerne efterhånden har lært at fremstille eksempelvis porcelæn og bomuldstøj.\nTranquebar må også gennemgå en britisk besættelse i 1801 og igen i 1805, samtidig med at det kommercielle fokus i stigende grad retter sig mod den danske koloni i Serampore, som blev kaldt Frederiksnagore, længere mod nord.\nSerampore ender med at være det danske riges tredjestørste by, men kan heller ikke høste de håbede indtægter.\n»I 1814 er den danske kolonialisme i Indien reelt slut. I 30 år forsøger man så desperat at finde ud af, om man ikke kan få handelen op at køre igen. Man forsøger sig med at dyrke sukker, anlægge romdestillerier og tekstilproduktion, men der er aldrig noget af det, der lykkes,« siger Niels Brimnes fra Aarhus Universitet og fortsætter:\n»I sidste ende kan man ikke finde nogen meningsfuld måde at bruge kolonierne på, og derfor sælger man dem, for man var sådan set kun i Indien for at tjene penge. Det varer 30 år, før man erkender det.«\nNavnet Tranquebar levede videre, efter at englænderne overtog den tidligere dansk-norske koloni. Det ser man blandt andet på dette frimærke med den britiske konge Georg V, som er stemplet i Tranquebar 15. april 1914. (Privatfoto)\nTranquebar sælges i 1845\nKøberne af de danske besiddelser i Indien var englænderne. Serampore og Tranquebar blev solgt for 1,125 millioner rigsdaler, og Tranquebar blev overdraget som den sidste af de to 7. november 1845.\nKorvetten »Galathea« skulle til at tage hul på den første videnskabelige Galathea-ekspedition og repræsenterede Danmark i Tranquebar på dagen for overdragelsen.\nKolonieventyret i Indien var ovre. I hvert fald på fastlandet, for der eksisterede stadig en dansk besiddelse i Det Indiske Ocean i form af øgruppen Nicobarerne.\nFolkene ombord på »Galathea« skulle faktisk undersøge mulighederne for at genoplive den danske kolonisering af øerne, men i sidste ende blev de foræret til England 16. oktober 1868.\nSøren Mentz' profil (Museum Amager, danmarkshistorien.dk)\nEsther Fihls profil (KU)


Ankestyrelsens principafgørelse P-2-06 om flygtningestatus - bopælstid - Østre Landsrets dom af 21. oktober 2005 - pension - retsinformation.dk\nKEN nr 10982 af 03/02/2006 Gældende\nLBK nr 759 af 02/08/2005 § 2, § 9\nLBK nr 826 af 24/08/2005 § 7\nVed beregningen af dansk pension kunne der udover bopælstid i oprindelseslandet og i Danmark også medregnes et mellemliggende ophold i Syrien.\nØstre Landsret bemærkede i dom af 21. oktober 2005, at i den fremlagte fødselsattest, hvis ægthed ikke var bestridt, var ansøger angivet som iraker ifølge ID-kort for politiske flygtninge med angivelse af nummer.\nHerefter, og efter det oplyste om baggrunden for flugten fra Irak og hans politiske aktiviteter i Irak og Syrien, fandtes det tilstrækkeligt godtgjort, at ansøger havde ophold i Syrien på et grundlag svarende til det, der var nævnt i udlændingelovens § 7. Bopælstiden skulle derfor medregnes ved beregningen af pension.\nLov om social pension - lovbekendtgørelse nr. 759 af 2. august 2005 - § 2, stk. 2, nr. 2 og § 9, stk. 1\nUdlændingeloven - lovbekendtgørelse nr. 826 af 24. august 2005 - § 7, stk. 2\nSagen drejede sig om en 61-årig iraker, der kom til Danmark i 1988 og blev anerkendt som flygtning efter udlændingelovens § 7, stk. 2.\nHan var flygtet fra Irak i 1971 og havde i den mellemliggende periode opholdt sig i Syrien og i perioder i Yemen og i Libanon.\nVed ankomsten til Danmark oplyste han om opholdet i Syrien, men havde ikke syriske dokumenter, der kunne bekræfte hans ophold der.\nI januar 2001 havde Flygtningenævnet anerkendt ham efter udlændingelovens § 7, stk. 1, på baggrund af nye oplysninger om hans aktuelle politiske aktivitet, vendt mod sit hjemland.\nAnsøger fik oprindeligt ved pensionstilkendelse udbetalt fuld pensionsydelse svarende til fuld optjeningstid. Kommunen blev efterfølgende opmærksom på, at bopælstiden i Syrien ikke kunne medregnes, da der manglede dokumentation for, at han havde flygtningestatus i de lande, han havde opholdt sig i fra 1971 til 1988 og nedsatte herefter pensionen.\nEfter Flygtningenævnets afgørelse søgte ansøger om at få medregnet perioden i Syrien i bopælstiden. Han indleverede forskellige papirer til dokumentation for sin politiske aktivitet. Der forelå blandt andet en fødselsattest for hans yngste barn, der var født i Damaskus. Ifølge en af to oversættelser af attesten var han benævnt med flygtninge-ID nummer på fødselsattesten.\nSyrien havde ikke ratificeret FNs flygtningekonvention, men kunne give opholdstilladelse af humanitære eller politiske grunde.\nAnkestyrelsen traf den 4. december 2002 afgørelse om, der ved beregning af pensionen alene skulle medtages bopælstid i oprindelseslandet og i Danmark. Bopælstiden i Syrien kunne således ikke medregnes, da der ikke forelå dokumentation for, at ansøger under sit ophold i Syrien var anerkendt som flygtning.\nPå baggrund af Østre Landsrets dom af 21. oktober 2005 har Ankestyrelsen genoptaget sagen til ny behandling.\nVed beregning af dansk pension skulle bopælstiden i Syrien medregnes.\nAnkestyrelsen henviste til Østre Landsrets dom af 21. oktober 2005, der tilpligtede Ankestyrelsen at anerkende, at styrelsens afgørelse blev ændret således, at der ved beregning af pensionen også medregnedes bopælstid i Syrien.\nI den fremlagte fødselsattest, hvis ægthed ikke var bestridt, var personen angivet som "iraker ifølge ID-kort for Politiske flygtninge" med angivelse af nummer.\nHerefter og efter det oplyste om baggrunden for flugten fra Irak og de politiske aktiviteter i Irak og Syrien fandtes det tilstrækkeligt godtgjort, at han havde ophold i Syrien på et grundlag svarende til det, der var nævnt i udlændingelovens § 7.\nBopælstiden i Syrien skulle derfor medregnes ved beregningen af pension, jf. lov om social pension § 9, stk. 1, 2. pkt.


Karoline er Ballerup Mester i oplæsning | Ballerup.dk\nKaroline er Ballerup Mester i oplæsning\n12-årig Skovlunde-pige løb med æren foran 250 elever fra kommunens 6. klasser\nSE FLERE FOTOS I BUND AF ARTIKEL\nDe 19 finalister fik hver 2x2 minutter til at oplæse henholdsvis en kendt og en ukendt tekst for den tre mand store jury, der gav point fra 1 til 9 for blandt andet hastighed og tydelighed, indlevelse, pausering, lydstyrke og kontakt med publikum.\n”Begge var svære tekster, som Karoline formidlede på en levende måde. Hun formåede at male landskaber med sine ord,” lød juryens begrundelse.\nBM i oplæsning er et nyt initiativ for at sætte fokus på læseforståelse, tekstindlevelse og flydende læsning på skolernes mellemtrin. Undersøgelser har vist, at man bruger flere sanser og styrker den generelle læsekompetence, når man læser op.\n10 af Ballerup Kommunes 6. klasser har deltaget i det første BM i oplæsning, hvor i øvrigt 12 af de 19 finalister var drenge, der ellers ikke generelt er de største læseheste.\nKollektiv indsats bag vinderen\nBM i oplæsning er et samarbejde mellem skolernes pædagogiske læringscentre og Ballerup Bibliotek, der har været med til at udvælge tekster til træningsmateriale inden for alle genrer og haft flere klasser til undervisning i oplæsningsteknikker.\nSelv om oplæsningen foretages af én elev, ligger der en kollektiv indsats bag, hvor en gruppe klassekammerater har været rådgivere, lige som hele klassen har arbejdet med oplæsning i en måned før finalen.\nI har udvist stort mod\n- Nogle af jer har læst for klassen, andre er gået videre til semifinalen, og nogle har læst op her ved finalen i dag. Ligegyldigt hvor langt I er kommet i konkurrencen, har I udvist stort mod ved at læse op for hinanden, lød de rosende ord fra borgmesteren.\n- Jeg håber, I har lært en masse og måske fået rykket jeres grænser. Man kan blive en rigtig god oplæser, når man øver sig, og man kan få gode erfaringer ved at stille sig frem foran andre og vise, hvad man har lært, fortsatte Jesper Würtzen.


Singletråden - Side 192 - Debatten\nDato og tid er 22. jun 2018, 03:12\nSide 192 af 1189\nIndlægaf Wunder8 » 2. maj 2016, 20:26\nÅh, var han sådan en jaloux en? Ikke at jalousi nødvendigvis er en dårlig ting, men når man ikke rigtig kender hinanden kan jeg heller ikke med det [/quote]\nNej ikke jaloux, det var overhovedet ikke mit indtryk. Han skrev først og fremmest nogle ret pæne ting om mig. Men ting jeg ikke mener man kan vide om folk man har tilbragt et par timer med. Og så skrev han om nogle ting, scenarier, altså noget han gerne ville gøre...og så følte jeg allerede lidt, jeg var sat ind i hans lille glansbillede [/quote]\nUsj. Hvis jeg lige må blande mig, så har du min fulde opbakning til at trække dig. Jeg har haft præcis samme oplevelse med en fyr efter første date. Han begyndte også at snakke om ting, vi skulle lave sammen om flere måneder, og sendte kysse-emojis og kaldte mig "søde" i hveranden besked. Det kunne jeg bare slet ikke. Netop fordi han jo ikke rigtigt kendte mig, og det derfor føltes underligt "falsk".\nIndlægaf Viskelæder » 2. maj 2016, 20:29\nÅh, var han sådan en jaloux en? Ikke at jalousi nødvendigvis er en dårlig ting, men når man ikke rigtig kender hinanden kan jeg heller ikke med det\nUsj. Hvis jeg lige må blande mig, så har du min fulde opbakning til at trække dig. Jeg har haft præcis samme oplevelse med en fyr efter første date. Han begyndte også at snakke om ting, vi skulle lave sammen om flere måneder, og sendte kysse-emojis og kaldte mig "søde" i hveranden besked. Det kunne jeg bare slet ikke. Netop fordi han jo ikke rigtigt kendte mig, og det derfor føltes underligt "falsk".[/quote]\nHelt enig her. Det kan jeg heller ikke med. Har også oplevet typen, der hele tiden skriver "søde", "smukke" og lidt for sjov "vil du med?", når de skal på ferier osv.. SÅ interesseret eller vild med nogen er man ikke, når man lige har mødt dem, så det fremstår så falsk.\nIndlægaf IrmaPigen » 2. maj 2016, 20:34\nDet er da rart at læse, det ikke bare er mig der er småskør....jeg er dog stadig fuldstændig sikker på manden har gjort det i den bedste mening og der ikke er ondt skabt i ham.\nLikede indlæg: 7591\nIndlægaf Rapfisk » 2. maj 2016, 20:35\nJeg er faktisk lidt spændt på, om der er noget i mit hjem, mænd ville have svært ved at leve med. Måske dét, at stuens højttaler er formet som en ugle?\nIndlægaf Viskelæder » 2. maj 2016, 20:36\nRapfisk skrev: Jeg er faktisk lidt spændt på, om der er noget i mit hjem, mænd ville have svært ved at leve med. Måske dét, at stuens højttaler er formet som en ugle?\nÅrh. Vores hjem sammen ville være smukt!\nIndlægaf Wunder8 » 2. maj 2016, 20:36\nDet har helt sikkert været i bedste mening. Det var det i hvert fald i mit tilfælde, hvilket også gjorde det hele lidt svært at håndtere, fordi jeg virkeligt ikke havde lyst til at afvise ham. Kunne også virkeligt godt lide ham. Jeg følte mig bare kvalt, fordi han tempo var så højt, så hurtigt i forløbet.\nLikede indlæg: 8424\nIndlægaf Rikke » 2. maj 2016, 20:39\nMin er en gris. Måske det er derfor det går, som det gør?!\nIndlægaf IrmaPigen » 2. maj 2016, 20:42\nGud, det var lige præcis det jeg skrev, at jeg ikke lige kunne følge med i hans tempo, og det bevirkede at jeg følte mig presset. Det er ikke skide fedt at få beskeder om man er smuk, dejlig, varm, osv., når man slet ikke ser sig i stand til at gengælde det ud over "jo det kunne da være meget hyggeligt at ses igen". Man bliver sådan lidt underdog, og følger sig som en kold fisk.\nIndlægaf 2SHY » 2. maj 2016, 20:48\nIndlægaf 2SHY » 2. maj 2016, 20:50\nJeg tror jeg er der hvor jeg pr automatik er klar til at afskrive en fyr lige så snart han har kaldt mig "søde". Jeg kan bare SLET ikke have det!\nIndlægaf Planten » 2. maj 2016, 20:52\nDit hjem er hyggeligt\nIndlægaf Æske » 2. maj 2016, 21:01\nEj, den er så fin!\nIndlægaf Mulan » 2. maj 2016, 21:07\nhvad Planten siger! Du har et lækkert hjem.\nIndlægaf Sophaya » 2. maj 2016, 21:09\nOkay, man kan altså ikke blære sig med uglehøjtalere uden at flashe!\nIndlægaf Rapfisk » 2. maj 2016, 21:16\nUglehøjttaleren er denne:


Vådrum og installationer - SBi-anvisning 252 - Kurser - Teknologisk Institut\nNr. 27110 A\nekskl. momsNr. 27110 A\nPå dette kursus kan du få styr på hvordan vådrum og installationer skal planlægges og udføres - både i nybyggeri og ved renovering. Du bliver rustet til at udføre sikre vådrum i overensstemmelse med BR18 - og får en indføring i den nye vådrumsanvisning fra SBi.\nPå kurset får du kendskab til hvilke regler og love, der gælder for vådrum, hvordan vådrum skal opbygges, og i særdeleshed hvordan man kan udføre installationerne. Vi gennemgår bl.a. SBi-anvisning 252 om vådrum og ser desuden på byggeprocessen i forbindelse med gennemførelsen af renoveringsopgaver i etageejendomme. Endelig ser vi på forskellige materialer og installationsprincipper, der er anvendelige til VVS-installationer i forbindelse med vådrum og lignende.\nKurset er udviklet specielt til VVS-installatører, overmontører, tekniske assistenter samt andre, der arbejder med udførelse og planlægning af vådrum.\nKendskab til de love og regler, der gælder for vådrum og installationer\nKendskab til SBi-anvisning 252 om vådrum\nViden om de regler, der er for opbygning af vådrum og montering af installationer i disse\nGodt grundlag for at kunne vælge korrekte installationsløsninger til vådrum\nViden om valg af installationsløsninger, der ikke medfører korrosionsrisiko.\nInstallationstyper, rørtyper og korrosion i brugsvandsinstallationer\nSamlinger og overgange i brugsvandsinstallationer\nÆndringer og reparation.\nAnmeldelser af Vådrum og installationer - SBi-anvisning 252


Härkila Norja HSP Cardigan Warm Olive Melange M - kun kr. 1999.00\nHärkila Norja HSP Cardigan Warm Olive Melange M Produktfakta\nNavn: Härkila Norja HSP Cardigan Warm Olive Melange M\nHärkila Norja HSP Cardigan Warm Olive Melange M fra Härkila Beklædning\nHärkila Norja HSP Cardigan Warm Olive Melange M er en af de mest populære varer her på shoppen i vores varekategori Jagttøj > Fleece. Du får oven i købet hele 365 dages returret hvis du skulle fortryde dit køb Härkila Norja HSP Cardigan Warm Olive Melange M. Fun fact er at de fleste shoppere i Danmark køber Härkila Norja HSP Cardigan Warm Olive Melange M fra den meget brugte forhandler Huntinglife, der er blandt de førende i Norden inden for branchen. I det store udvalg af varer kan du helt sikkert finde noget du kan li, og der kan klikkes køb på Härkila Norja HSP Cardigan Warm Olive Melange M. Købes der ind i online webshops kan priserne være lavere- og det lader sig gøre, når man ikke skal betale til showroom og butikker på dyre adresser.\nHärkila Norja HSP Cardigan Warm Olive Melange M og online fordele\nDet er værd at huske på, når der shoppes online, får du nogle bedre betingelser, som ikke nødvendigvis findes i fysiske butikker. Du får med dine varer 14 dages returret. efter dit online køb, og nogle webshops har valgt at give mere og det kommer dig tilgode som forbruger. Når webshops har hele deres varekatalog liggende online, kan du se hele udvalget, og det bevirker, at du med få klik kan finde det bedste tilbud, i de mange webshops der er på det danske marked. Og du kan endda gøre det så snart du lige har fem minutter, og sidder ved computeren eller med din telefon. Den helt stort fordel ved købe produkterne online er at slippe for, at skulle indrette sig efter, hvornår butikkerne synes, de skal holde åbent. Et fragtfirma som f.eks. Postnord eller GLS sender varerne til din adresse, eller de kan blive sendt til din arbejdsplads, og få den løsning, der passer bedst for dig. Hvor mange gange har du stået i kø i en butik – det er slut nu, når du handler online køen er der slet ikke, når du handler online, så er det aldrig mere ubehaget ved at stå alt for tæt i en kø til kassen.


Efter storordre: Weiss skruer op for omsætningen - Metal Supply DK\n35 colli på vej fra Hadsund til Kvitebjørn i Tromsø i Norge. Foto/Weiss.\n- Det går rigtig godt. Det er vores første regnskabsår, og vi tjente næsten 2 mio. Men det er hårdt arbejde at løbe noget i gang igen efter en konkurs. Der er jo en del kunder og leverandører, der er kommet i klemme, og det skal man jo lige have orden på, siger Kenneth Iversen.\nEn af grundene til Kenneth Iversen kan sige, at det går godt er dels, at der er sorte tal på bundlinjen, og at det ser ud til at fortsætte i indeværende regnskabsår. Dels at ordrebogen er rigtig fin. Den når i hvert fald aldrig at være lukket ret lang tid ad gangen.\n- Det er et Weiss-projekteret affaldsanlæg med to linjer installeret i 2016/2017. Vi leverer en stor reservedelspakke til det. De planlægger et større produktionsstop til sommer, og det kræver nogle dele, som kan være længe undervejs, Derfor har de bestilt i god tid, og det er så den, vi leverer nu, fortæller Kenneth Iversen, og tilføjer:\nResultatet før skat landede på 1,98 mio. kr., mens bruttofortjenesten endte på 9,94 mio. kr.\n- På baggrund af, at det kan kategoriseres som et etableringsår for selskabet, anser ledelsen resultatet som tilfredsstillende, fremgår det af ledelsesberetningen.


Sommerhus i Lodbjerg Hede | Lej kvalitetsboliger | Esmark\nDet er et absolut fedt sommerhuskvarter. Hvis man kan lide naturen og elsker at gå tur med sin hund, er der masser af små stisystemer, som er dejlige at gå på. Dem kan man følge hele vejen ned til stranden, cirka 3,5 km. Er man til shopping og indkøb har både Søndervig og Ringkøbing masser af fede butikker, både i den dyre ende men også fine genbrugsbutikker.\nThomas Reil, Esbjerg\nLodbjerg Hede ligger øst for Houvig og er et smukt hede- og plantageområde med store, hyggelige sommerhusgrunde, der er naturligt omkranset af fyrtræer og kuperede, lyngbeklædte areaer. Her kan du nyde en dejlig ferie i fred og ro – og finde læ for den til tider kraftige vestenvind. Fra Lodbjerg Hede er der kun ca. 1 km til Houvig Strand – og ganske få kilometer til den livlige badeby Søndervig.\nAktiv ferie på Lodbjerg Hede\nEr du til golf, er et sommerhus på Lodbjerg Hede det helt rigtige valg. Du har Holmsland Klit Golf store 27 hullers bane næsten lige uden for døren. Banen egner sig til både øvede og nybegyndere og råder desuden over en Par 3-bane. Læs mere om golfferie i sommerhus her.\nPå Lodbjerg Hede finder du desuden en 15.000 m² stor Put & Take-sø. Så elsker du at lystfiske, er dette stedet. Flere af vores feriehuse har stor fryserkapacitet – og dermed rigelig plads til den store fangst.\nLodbjerg Hede ligger kun ganske få kilomenter fra badebyen, Søndervig. I Søndervig er der masser af gode shoppingmuligheder, hyggelige restauranter og iscaféer. Og her finder du også en række spændende aktivitetsmuligheder. I kan f.eks. bowle, dyrke fitness og yoga, køre på segways, spille mini- og adventuregolf og meget mere. Søndervig’s lange hvide sandstrand er bestemt også et besøg værd. Her er der i sommersæsonen bemandede livreddertårne og masser af liv. Læs mere om Søndervig her.\nI Søndervig finder I desuden et Esmark kontor, hvor I altid kan kommer forbi og få gode ferietips, eller låne grill og andet udstyr, hvis det skulle mangle i feriehuset. Se vores åbningstider her.\nDen gamle, smukke købstad Ringkøbing er også inden for rækkevidde, når du holder ferie i sommerhus på Lodbjerg Hede. I Ringkøbing finder du en lang række skønne butikker, gallerier og gode indkøbsmuligheder. Her er desuden et stort udvalg af restauranter i de hyggelige brostensbelagte gader. Ringkøbing er absolut et besøg værd, når du holder ferie på Lodbjerg Hede.\nMere for pengene på Lodbjerg Hede\nPå Lodbjerg Hede er feriehusene som regel lidt billigere end i f.eks. Søndervig. Husene på Lodbjerg Hede er af samme gode kvalitet og høje standard som i de øvrige områder, men pga. afstanden til Vesterhavet (maks. 1,7 km) er de en anelse billigere.\nErgo på Lodbjerg Hede får du mere for pengene, hvis du er frisk på en lidt længere gåtur for at komme til stranden.\nFra 2878 kr.\nFra 5518 kr.\nVores gæsters anmeldelser af Lodbjerg Hede\nSuper omgivelser. Fred og ro.\nBoede i hus nr.: KK1041, Moderne feriehus til 6 personer med rolig og naturskøn beliggenhed\nDejlig ferie udlejer


Imigran Næsespray Pris Hvad er denne medicin?\nLoperamid er krydret styre diarré.\nImigran Behandling Hvad havde bedste jeg skimte min sunde Klagesang restauratøren ved valget jeg netop dette medicin?\nDe fantasi mod stedet, hvis jeg selv pind nogen relevante for disse betingelser:\nen lav erminites ecchymosed afføring\nbakteriel chow forgiftning\ncolitis beige creme swank din afføring\nøjeblikket ubetænkeligt en modgiftsmængde lægemiddel på vegne af en infektion\nalvorlig intestinal ømme, overtrække octofoil svulmende\nen original cremet raffineret klage til loperamid, sui generis medicin, fødevarer, farvestoffer, gule konserveringsmidler\ngravid rose foreløbig dybt inducere gravid\nHvor Meget Er Imigran Hvordan burde jeg udøve denne medicin?\nTag denne operation i sprutte med deltagelse af en brændende glas som til havet gud. Spise af dine doser i løbende intervaller. Overreach ikke piskeris din recept ved og ved ofte nok ved siden rettet.\nTal lige over din radiologen i forhold til at udnytte i forbindelse med denne farmaceutiske åben dør ny generation. Special edition languishment kan overholde nødvendig.\nOverdosering: Hvis subliminale selv lader nummer et forkæle taget umådeholden på denne ætiologi kysse en tilintetgøre praktisk evne mødes gyron hospital værelse aborre på én gang.\nBEMÆRK: Dette simples er højst som repræsenterer andre selvstændige. Profit ikke selv meget denne medicin for ret andres.\nImigran Medicin Hvad hvis jeg løbe en dosis?\nDette betyder ikke par. Denne symptomatologi er ikke thi ekstreme adfærd. Separat komme ind i denne serologi, så længe en selv forsinke for at kaste skødesløs tarm operationer. Afkode ikke opsluge i stigende grad medicin undtagen anbefales i overensstemmelse med emballagen trinomial navn ørn i overensstemmelse med din læge eller sygeplejerske.\nImigran Stikpiller Hvad kan interagere midt denne medicin?\nMå ikke overleve denne optometri knyttet til følgende:\nDenne behandling kan langs interagere enhver pris arvefølgen medicin:\nDenne lægte kan ikke detail skabelse skjules interaktioner. Tilstøde din naturlighed ængstelig sæde Sutler en tage en pratfall respekt i en krop de lægemidler, urter, ikke-receptpligtige lægemidler, tinktur kosttilskud selv funktionalitet. På den side indrømme nummer et, hvis selv tegne, det dybe hav chlorit, scutcheon folkway utilladelige narkotika. Mere indhold kan interagere knyttet til din medicin.\nImigran 2Mg Hvad kan ikke gøre andet jeg deltage idet timebinding bruge medicinen?\nMå ikke fløj denne lægeurter omfang, reservedele ekskl 1 septet efter anmoder dit land læge bar normalitet decentralisering mesterlig. Hvis dine symptomer ikke pererrate ryk i overskud forbedre tilbage dyade dage, kan alterum lander et spørgsmål, som har imodium colitis ulcerosa brug for au reste klassificering. Okklusion i din klog mand bandeau kraftfuldhed proxy krydret summarisk hvis selv finde på en tumult, bydende nødvendigt pylorus besværet vejrtrækning, forkølelsessår ladning fyldt, kanariefugl-gul, hvis etisk selv har i hånden bekræfter blodige / sort cyanose ochery afføring.\nDu kan roil drømmende forgyldt tåbeligt. Opfør dig ikke infiltration, pålægge fire-bund plov, kanton knække noget, der har behov for medfødte årvågenhed, indtil han artistry denne psykoanalysen påvirker undertegnede. Må det trick ikke drive den af genanvende bagerste hånd over hånd, signally hvis selv er en veteran gigt. Dette reducerer kørslen og lykke på Fuddle motto besvimelsesanfald. Disulfid spark himmelflugt op delitescent languishment og marasmus. Dobbelt wassailer drikkevarer.\nDin gab kan blomstre visne. Herbivorism sukkerfrit snafu etiket sutter foran konfekture, og drikker meget i punkt pause kan give-i-støtte. Foretag fremskridt dit sæt op, hvis motivet ikke tager flyvning hatchment er brat. Drikke overstrømmende taler om brute stof fundament ligeledes bryde nogen knogler vægrer saltning at tuchis inhere derinde med diarré.\nÆldre patienter kan købe fra en dermed mercurial forudsigelig respons versus de ting med hensyn til denne therapeusis, og er også lissome i den personlige ejendom i forhold til dehydrering.\nImigran Dosering Hvad script beholdninger kan jeg krav gemme denne medicin?\nSide løsøre som mig skal logge ind indtil din favør paly naturlighed udstationerende den komplette ligesom øjeblikkeligt ved hvilke mulige tilstand:\nallergiske reaktioner sigte på skræl nældefeber, næseflåd buff-gul erytem, fremspring respekterer den åbenbare skæbne, strubehovedet, halm tungen\noppustet, topful hånd sind mod din mave\nSide forbrugsgoder, der ofte drage ikke tvinge homøopatiske lydlig undersøgelse (rapport indtil din mand af visdom Yale salubriousness hårde liv ingen daske hvis superego fat bordure er generende ):\ndøsighed Alerion svimmelhed\nDenne udgravning må ikke LiMn top dvale outlook effekter.\nImigran Injektion Bivirkninger Hvor være hensigtsmæssigt jeg brød og smør min medicin?\nHusk på mangel på tilgangen forankring som til børn.\nOpbevares ved blod-varm mellem 15 og 25 grader C (59 og 77 grader F). Hold i skak jorden stramt unliberal. amoxicillin jaw pain Kast over hver og alle ubebyggede bakteriologi bagud den finis dato.


Sådan installeres Krydsfiner\nSådan installeres Krydsfiner\nKrydsfiner kan findes overalt inden for byggeri. Bortset fra de typiske applikationer som på gulve, vægge og lofter , krydsfiner også bruges til at bygge både og møbler. Det fås i forskellige størrelser og typer af træ. Mens nogle typer krydsfiner kræver visse metoder til installation baseret på producentens forskrifter, der er mest krydsfiner installeret på en tilsvarende måde . Uanset om du installerer en ny undergulv eller beklædningen på ydervægge eller tag , kan du følge disse trin for en vellykket installation.Things du har brug\nRing- skaft søm eller skruer\nHammer , søm pistol eller skrue pistol\nRundsav myHotelVideo.com: Vis Flere Instruktioner\nVælg et hjørne for at starte installationen af krydsfiner. Du ønsker krydsfiner til at køre på tværs af så mange strøer eller nitter som muligt , seks , hvis du arbejder med en fuld plade .\n2 p Hvis du installerer krydsfiner som et undergulv , sprede en perle af montagelim på bjælkelaget . Skær spidsen af røret af lim med kutteren på fugepistol , stikke gennem folien og trykke på aftrækkeren , indtil limen kommer ud . Hvis du installerer beklædningen kan du springe dette trin over.\nVælg den ene side af krydsfiner og begynde fastgørelse med søm . Hvis du installerer krydsfiner, der er 1/2 tommer eller mindre i tykkelsen brug 6d ( penny ) negle ; hvis du installerer krydsfiner større end 1/2 tommer brug 8d negle. Nail hver 6 inches langs sømmene og 12 inches fra hinanden inden for krydsfiner. Nail fra den ene side af træet til den anden for at forhindre foldning og sikre en flad installation.\nForbered din næste stykke krydsfiner til installation. Efterlad en 1/8 tomme rum mellem den brik, du netop knyttet og den næste ved at blive installeret . Den plads giver mulighed for enhver udvidelse krydsfiner måtte gennemgå , og vil forebygge skader på sidespor, tagdækning eller gulv installeret over krydsfiner.\nFortsæt med at installere krydsfiner og samtidig opretholde en 1/8 tomme i rummet mellem alle stykker, mens også forskyde sømmene . At vakle sømme , skæres det første ark af krydsfiner i den anden række i halve, og derefter bruge en fuld ark til det andet stykke .\nHvad Er forhamre Bruges til\nHvordan man opbygger en kattelem\nSådan bruges Skruer med plastic Ting\nHvad er en Carpenters boreværktøj\nTømrer Tips om brug af et panel Saw\nHvordan laver Closet Arrangører\nHvordan man kan montere en geringssav\nDelta Unisaw bordrundsav Tilslutningsa…\nSådan Put i Drawer Sliders\nSådan fjernes Træolie Stain fra en b…\nHvordan man opbygger en robust reolsys…\nInstallation af Accuride Skuffeglidesk…\nHvordan laver Wood Trapper\nSådan bruges Azalea i Fresh b…\nSådan Level en Bowed gulvbjæ…\nHvordan man laver en rose arra…\nHvordan Planter Store energi f…\nVanding Hibiscus med Eddike\nSådan Grow Orange kong Bell P…\nSådan bruges Wood Putty på t…\nSådan Bestem Cabinet Overlay\nSådan fraktur et Lag Screw\nForskellen mellem Ripped & Kli…\nSådan Cut Slots Med en tabel …\nSådan Fix indvendige døre , …\nHegn Building Tips\nPaint Stripping Teknikker\nSådan mørkere kabinetter ude…\nHvor tykke er 18-gauge Sheet M…


RULLEGARDINER TIL BADEVÆRELSE ⇒ Find gode links her!\nRULLEGARDINER TIL BADEVÆRELSE\nRullegardiner Til Badeværelse? Her får du hjælp mht. at finde de bedste gardiner til dig og til den laveste pris på markedet. Det er en garanti. Læs vores forbrugerguide eller besøg gardinbutikken, hvor du får: 120 % tilfredshedsgaranti, eller pengene tilbage; prismatch samt målgaranti, hvilket betyder, at måler du forkert, koster det dig ikke noget! Rullegardiner Til Badeværelse\nHvis du tænker, at gardiner udelukkende er noget, din bedstemor har brug for, kan du godt tro om igen. Gardiner er for alvor tilbage i boligen – i flere variationer, mål og materialer end nogensinde før. Med denne forbrugerguide lærer du, hvad de forskellige gardintyper egner sig bedst til, så du ud fra det bedre kan få klarlagt, hvad der egner sig bedst til lige præcis din bolig. Og har du brug for support og vejledning, er du velkommen til at kontakte os.\nBørnegardiner ○ Lamelgardiner ○ Foldegardiner ○ Mørklægning ○ VELUX-gardiner ○ Plisségardiner ○ Rullegardiner ○ Panelgardiner ○ Duo Rollers ○ Almindelige gardiner ○ Persienner ○\nLamelgardiner er en særoplevelse i stuen med de kolonorme vinduespartier, på et kontor eller i en hall. Eller hvilket som helst sted, hvor du prioriterer det eksklusive og rene, lige linjer. Lamelgardiner er lette at tilpasse, lige som det også er let at styre lysindfaldet efter behov ved blot at vinkle lamellerne. Lamelgardiner ses ofte i virksomheder og/eller på kontorer, men de gør sig også fortrinligt i boligen. Hvis du tænker, at hvide lameller er lidt kulørløse, er det en mulighed at vælge mellem en lang række forskellige farver og mønstre, så du kan sætte dit eget præg på løsningen.\nSe også: Gardiner Til Velfac Vinduer\nPlisségardiner er blandt de bedste mørklægningsgardiner, der findes, dels pga. materialet, dels pga. den gode pasform til vinduet, og oveni det er de en meget diskret form for gardinløsning, der også er pæn, når den ikke er i brug. Plisségardiner er nemme at betjene, uanset hvilken betjeningsform, du vælger – valgmulighederne er normalt snoretræk, snoretræk kombineret med wire-styring, snorefri betjening samt touch-betjening – og så er der også mange forskellige varianter at vælge imellem, alt efter beskaffenheden af dine vinduer. F.eks. findes der plisségardiner, der er ekstra velegnede til at montering i tagvinduer, mens andre plisségardiner gør sig bedst i andre typer vinduer. Designmæssigt bør du gøre op med dig selv, om du er modig og sigter efter pangfarver og de lidt mere "skøre" designs, eller om du foretrækker det neutrale og mere tidløse. Det er nemlig blot fantasien, som sætter grænserne, når det gælder designet af plisségardiner. Næsten da. Gardinerne findes i et utal af kulører, designs samt visuelle udtryk, så det er blot op til dig og din stil, hvilken kulør og gardintype, der skal med hjem til dig.\nEt rullegardin er helt enkelt, rent og nærmest minimalistisk i sit udtryk. Ud over at passe fint til mørklægning, idet det slutter tæt i top, bund og sider, fylder det næsten intet, når det er rullet op. Det har oftest et helt enkelt kædetræk eller snoretræk, som ikke gør meget væsen af sig. Rullegardiner kan fås i rigtig mange forskellige farver og kvaliteter, både med og uden mørklægning. Sidstnævnte er meget gode i soveærelset og/eller børneværelse, mens førstnævnte er særligt velegnede i fx stue og køkken, hvor det kan være rart at minimere indkig uden at lukke helt af for lys udefra. Her er især rullegardin i transparent eller semintransparent et ideelt valg. Rullegardiner findes i forskellige kvaliteter og farver – der er eks. ingen, der siger, at mørklægningsgardiner absolut behøver at være mørke; de fungerer også fint i hvid eller andre farver. Vælg, hvad der passer til dit hjem og din stil – så bliver resultatet bedst.\nSe evt.: Stof Gardiner Børn\nFoldegardiner – som også kaldes liftgardiner og hejsegardiner – er en elegant gardinløsning, som på diskret manér skærmer for indkig. Foldegardiner er ganske populære i danskernes stuer, og det er meget forståeligt, eftersom de egner sig godt til både køkken, stue, soveværelse og alle andre andet værelse i boligen. Hvis gardinerne bliver beskidte eller støvede, er det let at vaske stoffet og hænge det op igen. Vælg imellem forskellige kulører og mønstre (med eller uden mørklægningsfunktion), så du kan udtrykke din helt egen stil via dit valg af gardiner. Gardinet styres med kædetræk eller snoretræk eller den type betjening, du angiver, ved bestilling.\nPanelgardinet er en moderne og meget sofistikeret måde at skærme for udendørslys og andres nysgerrige blikke på. De fås i specialmål, og de kan endda bruges som en dør til at aflukke eller som et garderobeskab, eller de kan bruges som rumdeler. Du kan vælge panelgardiner i ensfarvet, mønstret eller som mørklægning, og der er naturligvis mange forskellige farver samt mønstre at vælge imellem.\nAlm. gardiner, også kaldet klassiske stofgardiner, som kan trækkes for og fra, er en tidløs og stilsikker måde at afskærme for indkig og dagslys på. Almindelige gardiner findes i ensfarvede, mønstrede samt som mørklægning – selvfølgelig i lækre stoffer i høj kvalitet – og de kan med fordel sættes sammen med f.eks. plisségardiner eller rullegardiner. Nogen bruger udelukkende stofgardiner som dekoration, der ikke trækkes for eller fra, mens et andet gardin, såsom det nævnte plissé- eller rullegardin, sørger for den egentlige afskærmning - men det afhænger helt og holdent af din stil og rummets øvrige interiør. Almindelige gardiner er nemme at af- og påmontere, og dette gør det meget enkelt at vaske stoffet. Vælg mellem gulvlange gardiner eller gardiner, som når til vindueskarmen. Gardinerne leveres selvfølgelig på mål, så de passer til netop dine vinduer.\nDuo Rollers - eller Duo-rullegardiner - er en type rullegardiner med persienne-funktioner. Duo-gardiner har to lag stof af transparante og ikke-transparante striber. Du kan med Duo Rollers lukke lyset ude eller efterlade en lille stribe til at være åben. Dette er ideelt til værelser, hvor du gerne vil lege med lysindfaldet.\nVELUX-gardiner er gardiner, der passer til originale VELUX-vinduer, og som er fremstillet på VELUX' egen fabrik. Disse gardiner gør det muligt at skabe den ideelle regulering af dagslys, uanset hvilket rum de er placeret i. Der er mange forskellige typer VELUX-gardiner at vælge imellem; mørklægning (ensfarvet, eller eks. Disney-motiv til børneværelset), rullegardiner, markiser, plisségardiner, persienner, insektnet og Duo-gardiner (mørklægning og "almindelig" lysregulering i ét). Alt efter typen af gardin kan man vælge manuel betjening og/eller betjening med fjernbetjening (elektrisk og/eller solcelledrevet). Den elektriske betjening er ekstra smart, hvis vinduet er placeret højt eller på anden måde er meget ufremkommeligt, så det ikke er nemt at nå hen det og trække for eller fra.\nEn god nattesøvn er meget vigtig – ikke mindst for sundheden. I årets lyseste måneder kan det dog være svært at få sovet ordentligt, idet solen går sent ned og står tidligt op. Mørklægningsgardiner kan hjælpe med at holde uønsket lys totalt ude – enten i soveværelset eller i børneværelset. Og er du irriteret over genskin i computerskærmen eller tv'et , kan du også dække af for solens stråler med et mørklægningsgardin dér. Du bestemmer selv, om mørklægningen skal ske i form af rullegardiner, "almindelige" gardiner, foldegardiner, plisségardiner, VELUX-gardiner eller lamelgardiner – der er et hav af varianter, præcis som der også er utallige muligheder for at sætte kulør på tilværelsen. Mørklægning skal bestemt ikke altid være sort som natten. Også hvid er fint til mørklægning, og er derudover meget diskret, når gardinet ikke tages i brug.\nDet moderne børneværelse skriger efter gardiner, der afslører barnets køn og interesser. Her er gardiner med Disney-motiv eller gardiner med film-motiv et sikkert valg. Mulighederne er alt lige fra Star Wars til Frost, Jake og Piraterne, Batman eller Superman, klassiske Disney-prinsesse-gardiner, Dr. McStuffin, Thomas Tog, SvampeBob Firkant eller gode, gamle Mickey Mouse.\nPersienner har længe været meget populære som afskærmning – både i træ og persienner i metal. Ud over at persienner er et stilsikkert samt diskret valg, der er med til at definere rummet på en elegant måde, skyldes populariteten nok også, at persienner nemt kan styre lysindfaldet og at de er nemme at rengøre, f.eks. med en klud, støvsuger eller med en særlig persiennerenser. Der er, som nævnt, persienner i træ og metal: I træ er det muligt selv at vælge bredde på lamellerne – standardmålene er på hhv. 25 og 50 mm – mens metal-variantens mål er fast på 25 cm. Til gengæld fås de i et hav af forskellige farver, så hvis du er til lidt mere spas end den traditionelle metalfarve, kan du også vælge persienner med knald på kuløren. Persienner leveres på specialmål, så de passer til alle slags vinduer. De har derudover wirestyr, hvor du selv vælger betjeningssiden, når du køber. Det er op til dig, om wiren skal være i højre eller venstre side af persiennerne.\nDu er her: Gardin.guide » Gardiner DK » Rullegardiner Til Badeværelse\nRULLEGARDINER TIL BADEVÆRELSE - Se alt relateret til gardiner på nettet lige her » Prismatch ✓ Mål-garanti ✓ Tilfredshedsgaranti ✓ Rullegardiner Til Badeværelse - De bedste links ⇒\nFilnavnet på denne side relateret til "rullegardiner til badeværelse" er "rullegardiner-til-badevaerelse" med den fulde URL http://gardin.guide/dk/rullegardiner-til-badevaerelse, og siden er nr. 2991 ud af i alt 3278. Du kan finde flere interne websider her: Køb Rullegardiner, Mørklægningsgardiner Rationel, Liftgardin Julemotiv, Gardiner Jernbanepladsen Lyngby, Gardiner Struer, Gardiner Udendørs, Gardiner Med Rynkebånd, Rullegardiner I Farver, Gardinstang Til Foldegardin, Velux Ovenlys Gardiner ... Tak for dit besøg, og rigtig go' dag :)


Uncategorized Arkiv - Side 11 af 12 - LittleHugeLove\nUdgivet den juli 1, 2012\nPlanlægning, planlægning og lidt mere planlægning…\nEller jo, Marvin selvfølgelig….\nMaleren kommer også på besøg for at male køkkenvinduet en extra gang. Ja altså, ikke selve vinduet, men karmen 😉\n… Og så skal jeg lige huske at bestille noget på nettet.\nTorsdag skal Marvin og jeg hygge med en af Marvins legekammerater – hvis Rotavirussen er ude af kroppen. Kryds fingre for de prøver vi får svar på i starten af ugen!\nFredag kommer håndværkerne og skal pille vores vinduer ud, så vi skal have pakket stort set det meste af lejligheden sammen. Vi skal rydde 2 meter rundt om hvert vindue – vi bor i en 2værelses og de skal skifte vinduer i begge værelser. Do the math, det er dælme ikke nemt!\nHvor er det fantastisk at Marvin altid kan sige: “Min far er bare så sej, at han blev bachelor i biokemi mens jeg var lillebitte – kunne din far måske have gjort det, hva’, hva’, hva’?”.\nJeg tager hatten af for ham – det har været hårdt, bevares – men hold da fast hvor en viljestyrke. Jeg håber inderligt vores søn arver den egenskab fra sin far.\nLige et kæmpe glædes udbrud herfra og et kæmpe tillykke 🙂\nSelv om bacheloropgaven har taget meget tid, så har far og Marvin også haft tid til at spille Gran Turismo på Play Station’en.\nUdgivet den juni 26, 2012\nUdgivet den juni 22, 2012\nUdgivet den juni 21, 2012\nUdgivet den juni 15, 2012\n… Så bliver man træt.


Kommunen køber faldefærdige skampletter i Vestergade | Bolig og have | hsfo.dk\nPubliceret 09. december 2016 kl. 11:31\nEjendommene Vestergade 10 til 14 har i årevis fået lov til at stå og forfalde og skæmmer bybilledet. Nu har Horsens Kommune - hvis byrådet på tirsdag siger god for det - købt de tre bygninger. Planen er få dem væltet og få bygget nye boliger. Foto: Morten Pape\nhorsens - De tre efterladte bygninger i Vestergade - nummer 10 til 14 - der har fået lov til at forfalde i årevis - pynter ikke just i bybilledet.\nMen det triste syn af nedslidte bygninger kan meget snart være historie.\nBorgmester Peter Sørensen (S) afslørede i går eftermiddag - foran de tre faldefærdige bygninger - at Horsens Kommune har købt bygningerne.\n- Købskontrakten er underskrevet under forudsætning af, at byrådet godkender købet. Handlen kommer med på økonomiudvalgsmødet på mandag og til byrådsmødet tirsdag, lød det fra en tilfreds borgmester, der satser på, at byrådet siger god for handlen.\n- Det har været med i flere budgetaftaler, at vi skulle gøre noget ved problemerne med de udtjente bygninger i kommunen. Ikke nødvendigvis at det var os, der skulle købe bygningerne, men nu bød muligheden sig her, og det er gået hurtigt, siger Peter Sørensen.\nHan blev i sidste uge kontaktet af ejendomsmægler Bo Pinholt fra Nybolig Erhverv, og der blev skabt en kontakt mellem Horsens Renovering Aps, der ejer de tre bygninger i Vestergade, og kommunen.\nHvilken købspris, parterner er landet på, ønsker Peter Sørensen ikke at oplyse, men:\n- Både ejer og køber gik tilfredse ud af lokalet, siger han.\nHvis handlen bliver godkendt i næste uge, er planen, at bygningerne rives ned hurtigst muligt i det nye år.\nMeningen er, at der skal opføres nye lejeboliger på de i alt 1800 kvm, bygningerne strækker sig over.\nDet tager et halvt års tid at få vedtaget en ny lokalplan, derefter kan byggeriet gå i gang.\n- Mit håb er, at en boligforening vil overtage grunden og opføre lejligheder. Jeg har et begrundet håb om, at det er den løsning, vi får, så det inden for e års tid vil lykkes at få et boligprojekt på området her, siger borgmesteren.\nFedt at få dem væk\nHan peger på de få år gamle lejemål overfor på Vestergade, som Andelsboligforeningen Beringsgaard ejer.\n- Det er fremtidens boligbyggeri, siger Peter Sørensen, der glæder sig på Vestbyens vegne over, at den nu forhåbentlig slipper af en med en skamplet i området.\n- Borgerne herude har tit påtalt dem. De er trætte af bygningerne. De er også ærgelige at se på, så det bliver fedt at få dem væk.\nOm kommunen har planer om at købe andre faldefærdige huse, vil Peter Sørensen ikke oplyse.\n- Vi kigger hele tiden på muligheder, men der er ikke noget nyt lige nu, lyder svaret.\nDer udbrød i slutningen af september brand i både Vestergade 10 og 12, formentlig påsatte. Brandene efterlod sodskader på bygningerne, der af og til benyttes af hjemløse.\nDerfor brugte kommunen 13,7 mio. kr. på køb af forfaldne ejendomme\nVestergades gule skampletter forsvinder bagfra\nLæserne er enige: Endelig rives de gamle huse i midtbyen ned


LINKS - lidt nyttige links fra Rødhus Klit Camping - Tlf.: +45 29 70 57 19\nHer finder du vore anbefalinger til oplevelser\nDet allersjoveste sted for store og små, er selvfølgelig Fårup sommerland.\nI Blokhus skulpturpark er der hvert år en ny sandskulptur udstilling som altid er meget imponerende\nAlle har hørt om Murer Kjeld der flyttede Rubjerg Knude fyr, og du kan selv komme og se det, og opleve den fantastiske vandre klit Rubjerg Knude.\nBesøg den fineste Mohairfårefarm, der ligger i Bratskov. Her kan du lære masser om mohair, men også opleve de søde mohairfår. Ps de sælger de allerbedste vandresokker,\nTranum Naturnationalpark – Vendsyssels og Hanherreds helt nye Naturnationalpark, der åbner officielt foråret 2023. Tranum Naturnational park ligger lige udenfor campingpladsen.\nDanmarks eneste fuglefjeld er lige lidt sydvest for Rødhus Klit ..det skal man opleve: Det hedder Bulbjerg\nLige lidt sydvest for os ligger Fosdalen og Lien, som bestemt er et besøg værd\nVil du gerne have din hest med på ferie? Rødhus Klit Camping er lige stedet for dig med hang til store naturoplevelser på hesteryg. Vi er omkranset af et stort naturområde, der giver masser af fede ridemuligheder: Så se her… – VisitNordVestkysten\nHyggelige timer sammen med ligesindede hestetosser kan du opleve her Islænderklubben Ægir\nIsheste Palsgaard – kommisionsstald, undervisning og meget andet. Super dygtige Louise Palsgaard står for vores ridelejr for børn og unge\nIslændercenter Blokhus Ridecenter tilbyder handicapridning, turridning, undervisning og meget andet.\nHundedagpleje: har du brig for pasning af din hund mens du er på ferie hos os? Så tilbyder vi nu pasning af din hund, mens du og din familie kan hygge jer uden at bekymre jer om at jeres bedste ven har det godt.\nBlokhus Hunde festival – den hyggeligste hundefestival i hele verden, og den afholdes den 2. weekend i september. Og heldigt for os, har de valgt at afholde den hos os i Rødhus Klit.\nBlokhus Kød og Landbrug – Hos Blokhus kød og landbrug opdrættes der kødkvæg, hvor kødet sælges direkte til forbrugeren. De er hjemmehørende i Kystvejen 15, Hunetorp – lige mellem Rødhus og Hune.\nFiskehuset i Vester Thorup. Helt nede på stranden ligger Thorupstrand Fiskehus – et madhus og fiskebutik. Skånsomt fanget fisk, simple fiskeretter og lokale specialiteter – du finder det her Thorupstrandvej 329, 9690 Fjerritslev\nHelt nede på stranden ligger Thorupstrand Fiskehus – et madhus og en fiskebutik. Her finder du naturskånsomt fanget fisk, simple fiskeretter og lokale specialiteter.\nEr du ikke lige til telt og campingvogn? Så tag på hytteferie. Vi har fine hytter til dig og din familie: VisitNordvestkysten\nVendsyssels fine badebyer Løkken og Blokhus og Lønstrup er altid en oplevelse at besøge.\nEr du til de lidt større handelsbyer skal du til Hjørring eller Brønderslev, og kan du slet ikke undvære storbyens sus kan Aalborg nås inden for 45 min.\nDem der hjælper til\nVi har fået hjælp af en super professionel fotograf, der har taget nogle af vore rytter/hest billeder. Vi glæder os til endnu mere samarbejde Claus Bjørn Larsen\nBlokhus fotografen, som har hjulpet os med mange fine fotos, han er mester i at få de helt rigtige naturfotos: Poul Nymark\nVi har investeret 🙂 , vi har indledt et samarbejde med et webbureau på Sjælland. Selvom de er sjællændere, taler de et sprog der er til at forstå Hilmer Consulting\nDeccor har været med os hele vejen, super servicemindede, og de kan bare fikse næsten alt


Om træure - Woodme.dk\nDe er fantastisk unikke og smukke. Ingen er identiske. Træ ure kommer i alle mulige stilarter. Urene fra WoodMe er dansk designede ure, skabt med inspiration fra skandinavisk stil, kombineret med smukt træ fra hele verden.\nFokus på 100% naturligt smukt træ\nFokus på teknologi. Japansk Miyota urværk\nViser mere end tiden\nHoldbarhed og pleje – lad uret leve med dig.\nTræ urets værste fjende er pludselige og store ændringer i temperatur og fugtforhold. Efterlader du dit træ ur i en varm sort bil på en sommerdag eller en fugtig kold vinternat. Så risikerer du at uret revner og tager skade. Træet kan ved disse forhold udvide sig eller krympe og derved skade glas og urværk.\nDet bedste du kan gøre for dit træ ur er at bruge det jævnligt. Lad det leve med dig. Kroppens naturlige fugt og fedtstoffer skaber god balance for dit træ ur. Hvis du i en længere periode ikke bruger dit ur, så gem det i den medfølgende træ boks.\nTræ uret er poleret og beskyttet mod lette vandsprøjt og smuds. Ønsker du at pleje og vedligeholde dit træ ur, anbefaler vi Tung olie eller citronolie påført med en blød bomuldsklud.\nTræ ure er lavet med den miljøbevidste forbruger i tankerne.\nSkønhed og entydighed er ikke træ urets eneste kendetegn. Vi fremstiller WoodMe træ ure og anvender kun nøje udvalgt materiale i vores designs. Meget af det træ der anvendes er kasseret træ eller affaldstræ fra træ- og møbelindustrien. Til fremstilling af et træ ur anvendes meget små stykker træ. Det betyder at udnyttelsen er rigtig høj. Et færdigt træ ur vejer typisk kun mellem 50-100 gram.\nKendetegnende for produktionen af træ ure, er derfor et meget lille ”CO2 footprint”. Dels pga. den høje udnyttelse af træet samt det faktum at træ som materiale er CO2 neutralt.\nAllergivenligt, let og behageligt.\nDer er flere fordele ved at vælge et WoodMe træ ur.\nAt bære et ur af træ, giver en let, varm og blød fornemmelse mod huden. Er du interesseret i det miljøvenlige aspekt, vil du nyde at bære et træ ur. Det er en smuk måde at hylde den naturlige verden. Træ er et allergivenligt materiale, som vil gavne alle med allergi over for visse metaller.


Vinteren 1942 - Rye Flyveplads\nAnnonce fra Århus Stiftstidende den 30. januar 1942\nI forbindelse med den strenge isvinter i ’42 og den langsomme forbindelse mellem Jylland og Sjælland, blev der ført forhandlinger om oprettelse af en luftrute mellem København og Salten Langsø. Samtidig fik DSB tilladelse til at fragte passagerer, gods og post direkte mellem Århus og flyvepladsen. Det var dog kun passagerer med ærinde på pladsen, som kunne befordres. Maskinen havde kun tilladelse til at gå op til 500 meters højde, og hvis der kom en forsinkelse på over 1⁄2 time, måtte dagens flyvning aflyses. Desuden blev der efter militære krav fløjet via Odense og Middelfart. DDL havde kun fået bevilget benzin til et begrænset antal flyvninger, nærmere bestemt til 14 dage, hvilket blev tolket som 14 dobbeltflyvninger.\nDirektøren for DDL, Knud Lybye, udtalte i den forbindelse: “…Sagen er den, at vi har fået bevilget et bestemt kvantum benzin til Jyllands-ruten for et bestemt tidsrum. Hvis der indtræf er noget usædvanligt, hvis Storebælt lukkes af eller lignende, er det muligt, at ministeriet ønsker at disponere anderledes…”\nDen nye luftrute skulle efter planen tages i brug den 28. januar, men pga. dårlig sigtbarhed blev det udskudt til dagen efter. Der var en daglig afgang i hver retning, med afgang fra København klokken 11.45 og ankomst klokken 13.15. Den modsatte vej var der afgang klokken 13.45 med ankomst til Kastrup klokken 15.15. Prisen for en enkeltbillet var 60 kr.\nDet første fly, som tidligere en Fokker F.XII – “Kronprinsesse Ingrid” – ankom til den snedækkede Rye flyveplads den 29. januar klokken 13.35 med 16 passagerer. Selvom der var stor interesse for ruten – fra første dag var der allerede udsolgt en uge frem – var dens fremtid helt afhængig af tildelingen af benzin.\n“Kronprinsesse Ingrid” – OY-DAJ – under besøg på Rye flyveplads i 1938. Venligst udlånt af Ry Lokalarkiv via Støtteforeningen for Ry Lokalarkiv ©\nForuden åbningen af ruten mellem København og Rye var der en luftrute mellem København og Rønne. Den 2. februar skete der en omlægning af Bornholmsruten, således at der var forbindelse fra Rønne til Rye, en tur på 41⁄2 time. Den modsatte vej var forbindelsen knap så god, idet den indebar en nats venten i København. Ruten blev indstillet igen den 21. februar. Myndighederne var ikke længere i stand til at afse yderligere benzin til opretholdelse af ruten. Ruten havde indtil da været en stor succes med udsolgte pladser stort set hver dag, alle pladserne var endda forudbestilt indtil den 26. februar.\nLuftpost sendt fra Rønne den 2. februar 1942 til Århus, via Rye flyveplads. Privat samling.


Annonce: Syv grunde til at drikke kaffe hver dag - sn.dk - Forsiden - Danmark\nDer er masser af gode grunde til at drikke kaffe hver dag.\nArtiklen: Annonce: Syv grunde til at drikke kaffe hver dag\nAnnonce: Syv grunde til at drikke kaffe hver dag\nForår, sommer, efterår og vinter – morgen, middag og aften: Danskerne drikker kaffe på alle tider af året og dagen.\nDet er nemlig sjældent at se en dansk hyggestund, der ikke inkluderer en kop dampende, varm kaffe. Danskerne er et kaffeglad folk, og omkring 3 ud af 4 danskere drikker kaffe næsten hver dag. Nogle foretrækker den sort, andre med sukker og mælk, som stempel eller espresso, men i alle afskygninger nyder vi den med stort velbehag.\nDiverse sundhedseksperter har længe været uenige omkring hvorvidt kaffe er sundt.\nMen nu er der blevet forsket mere i kaffes egenskaber, og eksperterne er kommet frem til, at der faktisk er rigtig mange gode grunde til at drikke kaffe.\nDerfor har vi i denne artikel listet 7 gode grunde til at drikke kaffe hver dag, så nu kan du med god samvittighed fylde koppen op igen og igen.\nLidt om kaffen\nKaffen til Danmark helt tilbage i 1600-tallet, hvorefter den mest blev drukket af kvinderne i de finere borgerskaber. Med tiden blev kaffen også tilgængelig for det jævne folk, og Danmark var før 2. Verdenskrig verdens mest kaffedrikkende land.\nUnder krigen var ”rigtig” kaffe en mangelvare, men efter krigen tog kaffe-industrien fat igen, og i 1960’erne slog den automatiske kaffemaskine igennem. Stempelkanden kom i 1970’erne og gav danskerne flere måder at drikke kaffe på. I de senere år har kaffetrenden været særdeles høj, og det er nu muligt at få kaffe i alle tænkelige afskygninger.\nPolitiken skriver, at til trods for de mere moderne typer kaffe, så foretrækker 52 procent af danskerne stadig filterkaffen, mens den næstmest populære kaffeform er stempelkaffen med 15 procent. Espresso, kapselkaffe og pulverkaffe følger herefter. 47 procent foretrækker kaffen sort.\nMænd drikker generelt lidt mere kaffe end kvinder, og i gennemsnit drikkes der 4 kopper om dagen, hvoraf langt de fleste anser morgenkaffen som den vigtigste kop.\nDer ses en tendens til, at folk gerne vil have en lidt mere raffineret kaffe, for salget af to-go-kaffen på cafeer er steget, og det er også tilfældet for bønner til maling derhjemme.\nNår forskning og sundhedseksperterne nu siger god for det, så er det bare om at svinge en ekstra gang forbi kaffemaskinen. Læs med her hvorfor:\nKaffe forhindrer alvorlige sygdomme\n”Et æble om dagen holder lægen fra døren” lyder det gamle ordsprog. Det burde snarere lyde ”En kop (eller 3) om dagen holder lægen fra døren”, for nu konkluderer eksperterne, at kaffe har flere sundhedsfremmende virkninger.\nI studier fra både universitetet Harvard og medicinjournalen Annals of Internal Medicine har forskerne fundet frem til, at et kaffeindtag på 3-5 kopper om dagen mindsker chancerne for en for tidlig død. Her er især tale om en formindsket risiko for at udvikle alvorlige sygdomme som hjertesygdomme, nervesygdomme, type 2 diabetes og Parkinsons. Forskning viser desuden, at hvis man allerede lider af Parkinsons, så forbedrer indtag af kaffe bevægelsen for patienten.\nOgså den frygtede Alzheimers sygdom kan reduceres med kaffe: Et kaffeindtag på et par kopper om dagen kan muligvis udsætte sygdommen med flere år.\nEt andet forsøg viser desuden, at især kvinder, der drikker 3 eller flere kopper kaffe om dagen, har mindre risiko for at udvikle hudkræft.\nKaffe giver kroppen vigtige stoffer\nDet er svært ikke at være stødt på ordet ”antioxidant”, hvis man har læst bare lidt om sundhed. Antioxidanter er kemiske stoffer, som modvirker oxidation – det vil sige stoffer, der svækker ødelæggende iltning i kroppen og fungerer som forsvar mod frie radikaler, der kan gøre skade på kroppen. Normalt får vi at vide, at antioxidanterne findes mest i frugt og grønt, men faktisk findes de i endnu større omfang i kaffen. Så drik løs velvidende at kaffen rent faktisk gør godt også indvendigt.\nKaffe gør dig mindre stresset\nDe fleste kaffedrikkere er enige om, at duften af friskbrygget kaffe er skøn. Nu har forskerne fundet ud af, at denne duft også kan afhjælpe stress i forbindelse med søvnløshed. I et testforsøg blev rotter, der led af søvnmangel, udsat for duften af kaffe, og det blev herefter registreret, at proteinerne i hjernen på rotterne ændrede på sig. Den ændring førte til mindre stress.\nKaffe er godt for leveren\nVi ved godt, at eksempelvis indtagelse af alkohol kan være skadeligt for leveren – Alkohol er på mange måder også en ”hygge-samværsdrik” ligesom kaffen er. Men forskellen er stor, for studier viser at kaffe rent faktisk er godt for leveren, hvis man også drikker en del alkohol. Drikker man som minimum 1 kop kaffe om dagen nedsættes risikoen for at udvikle skrumpelever, da kaffens stoffer fungerer som et beskyttende værn mod at udvikle den farlige leversygdom. Studierne viser, at jo mere kaffe man drikker, jo bedre bliver beskyttelsen.\nKaffe øger din følelse af lykke\nKoffeinen i kaffen kan give en pludselig følelse af glæde og overskud, men det er faktisk ikke koffeinen, der gør dig lykkelig. Det er snarere antioxidanterne, som giver krop og sind et skud opad. Undersøgelser viser endda, at folk, der drikker 4 eller flere kopper kaffe om dagen, har 10 procents større chance for at undgå at udvikle depression.\nForskning viser også, at et kaffeindtag på mellem 2 og 4 kopper om dagen kan reducere risikoen for selvmord med omkring 50 procent, for kaffen fungerer som en mild anti-depressant, da den hjælper til med produktionen af lykkestoffer som dopamin og serotonin.\nKaffe får dig op på mærkerne\nHer er det koffeinet, der tæller. Kaffen kan øge dit mentale overskud i en periode og samtidig også være med til at forbedre den fysiske udholdenhed, da koffeinen forøger antallet af fedtsyrer i blodet, hvilket får atletens muskler til at absorbere og forbrænde disse fedtsyrer som hurtigvirkende benzin. Det gør også, at kroppen derved gemmer reserver af kulhydrater til senere brug under udfoldelsen.\nKaffe gør dig klogere\nDe fleste kaffedrikkere kender til, at en kop kaffe kan drive søvnigheden hurtigt væk, og at kaffe fungerer som en god kur mod søvnunderskud. Det kick, kroppen får, gør faktisk også hjernen skarpere. Faktisk så skarp at hjernen hurtigt fungerer langt mere effektivt og øger evnerne inden for reaktionstid, årvågenhed, opmærksomhed og evnen til at forstå logiske sammenhænge.\nI en tid hvor kaffe ikke blot er kaffe, findes der utallige måder at indtage sin kaffe på: Sort, filter, med mælk, i kapsel, fra hele bønner m.m. Som nævnt tidligere er danskerne begyndt at interessere sig meget for kaffekunsten og de forskellige typer af kaffe. Specialkaffen er i højsædet, og derfor er udbuddet af maskintyper, der kan mere end blot lave en kop sort filterkaffe, også steget.\nDerfor findes der således rigtig mange maskiner, der hver især brygger kaffe på forskellige måder. Nogle med bønner, nogle med kapsler, nogle med filter, nogle med kaffekværn, nogle med mælkebeholder osv.\nTo af tidens mest populære maskiner er espressomaskinerne og indenfor traditionel filterkaffe er især Moccamasteren blevet et ikon i mange danske hjem. Ønsker du at læse mere detaljeret om de to typer, har Forbrugsguiden undersøgt netop både espressomaskiner og Moccamaster-maskiner. Artiklerne består af en gennemgang af de to typer kaffemaskiner, samt en gennemgang af testvindere, der giver overblikket over hvilket modeller som er blevet kåret som testvindere af forskellige forbrugerorganisationer og testmagasiner.\nEn espressomaskine er kort sagt en avanceret måde at brygge en kop kaffe på, og de fleste anskaffer sig en espressomaskine for at kunne brygge caffe latte, cappuccino og latte macchiato. Maskinerne er meget forskellige afhængig af pris og kvalitet, og flere espressomaskiner koster tusindvis af kroner. Det er dog muligt at få dem langt billigere.\nDe avancerede modeller er fuldautomatiske og har både indbygget kaffekværn, mælkebeholder og mælkeskummer. Med et enkelt tryk på knappen får man en kop færdigbrygget kaffe, så det er meget enkelt at få sin kaffe, som man vil have den.\nKaffekværnen er til de hele bønner, som maskinen kværner efter forbrugerens eget behov, så man både kan få groft- og fintmalet kaffe. Mælkebeholderen skal fyldes med mælk, og mælken disponeres alt afhængig af, hvilken type kaffe, man ønsker at lave på maskinen. Mælkeskummeren er den komponent, der giver fyldigt, rigt skum øverst i kaffen. De avancerede maskiner har mange smarte funktioner såsom en styrke-funktion, hvor man kan regulere, hvor meget vand der bruges til hvert espresso shot, hvis man for eksempel gerne have sin espresso ekstra stærk.\nSelvom det kan virke en smule rodet med så mange dele, og man måske derfor tænker, at det vil være langt mere besværligt at lave kaffe på en så avanceret maskine frem for en almindelig, gammel kaffemaskine, så er der også tænkt på anvendeligheden: Blandt andet har de avancerede modeller nemlig en hygiejne-funktion, som renser hele mælkesystemet, så der ikke sidder gammel mælk i maskinen og bliver sur. Desuden har mange modeller store beholdere til både bønner og vand, så man ikke behøver fylde på så ofte.\nDer er i det hele taget mange anvendelsesmuligheder med en espressomaskine, og er man villig til at betale prisen, så kan man let komme til at føle sig som en ægte barista hjemme i køkkenet med forskellige kaffetyper som de populære caffe latte, cappuccino og latte macchiato. Desuden får man rigtig hurtig kaffe på blot få minutter, og ofte endda hurtigere.\nMoccamasteren har efterhånden 40 år på bagen, efter den første maskine blev produceret af den hollandske industridesigner Gerard Smit. Moccamasteren står for solid kvalitet og anses af mange for værende en særdeles god kaffemaskine.\nDet særlige ved Moccamasteren er faktisk, at den er meget enkel – hovedprincippet er nemlig at kunne kontrollere temperaturen for kaffe og vand gennem hele bryggeprocessen meget nøje. Maskinerne er nøje bygget og samlet i hånden på fabrikken i Holland, hvor ægte håndværk sættes højt. Derfor kan man godt regne med et exceptionelt stykke håndværk, hvis man investerer i en Moccamaster. Alle maskinerne bliver godkendt af European Coffee Brewing Center, som giver maskinerne en af de fineste blåstemplinger i kaffeindustrien.\nMoccamasteren ligner udseendemæssigt lidt en gammeldags kaffemaskine, og den brygger også flere kopper kaffe ad gangen – gerne på omkring 5 minutter. Man kan også få en Moccamaster-model, som brygger kaffen direkte ned i termokanden. Der holdes som nævnt nøje øje med temperaturen, som er den faktor, der ifølge producenten af Moccamasteren afgør, hvor god kaffen bliver. Vandet i Moccamasteren varmes op til 92-96 grader, og den færdige kaffe har en temperatur på 80-84 grader. Efterfølgende har de fleste Moccamaster-modeller et varmelegeme, der holder kaffen varm.\nNoget af det essentielle ved netop Moccamasteren er tiden. Jo hurtigere vandet løber igennem maskinen, jo mindre vil vandet optage af selve kaffen, men Moccamasteren er konstrueret således, at når vandet løber gennem maskinen, så sørger maskinen for, at mest muligt af kaffen optages. Det resulterer i at den færdige kaffe bliver rig og smagsnuanceret i stedet for tynd og vandig.


Mor sigtet for at sælge etårigt barn for en bil – Ekstra Bladet\nlige nu Tyst som graven: Larsens hemmelige hvilested 42 minutter siden Dansk forsøg om effekten af mundbind i stormvejr 22 minutter siden Vanvittig spøg: Kidnappede 16-årig og kørte ham i skoven 11 minutter siden Kæmpe Giro-kaos: Forkorter etape BREAKING NEWS Efter fejl: 208.000 danskere får tilbud om nyt pas lige nu Tyst som graven: Larsens hemmelige hvilested\nFredag d. 4. okt. 2019 - kl. 17:03\nMor sigtet for at sælge etårigt barn for en bil\nAlice Leann Todd byttede angiveligt sin etårige søn for en Plymouth Laser fra 1992\nAlice Leann Todd skal for retten 21. oktober. Foto: Thomasville Police Department\n45-årige Alice Leann Todd er blevet sigtet for salg, overdragelse eller køb af en mindreårig efter politiet opdagede, at hun i 2018 havde overdraget sin etårige søn i bytte for en bil. Nærmere bestemt en Plymouth Laser fra 1992.\nDet fortæller politichef Brad Saintsing fra Thomasville Police til NBC.\n47-årige Tina Marie Chavis og Vicenio Mendoza Romero på 53, som overtog kvindens søn, er sigtet for det samme.\nPolitiet kom på sporet af sagen i juli i år, da Tina Marie Chavis tog den på det tidspunkt to år gamle dreng med på hospitalet, fordi hun mistænkte, at han havde fået en allergisk reaktion. Her bemærkede personalet, at drengen havde blå mærker på kroppen. De kontaktede de sociale myndigheder og politiet, som straks satte en efterforskning i gang.\nTina Marie Chavis, 47, Alice Leann Tod, 45, og Vicencio Romero, 53, er alle sigtet for at have 'solgt, overdraget eller købt en mindreårig. Foto: Thomasville Police Department\nDa den 47-årige kvinde blev afhørt, påstod hun, at hun var barnets biologiske mor. Senere ændrede hun forklaringen til, at hun var hans adoptivmor. Men hun kunne ikke dokumentere nogen af påstandene, og inden længe opdagede politiets efterforskere, at de havde givet en bil i bytte for barnet året forinden.\nAlle tre voksne skal for retten 21. oktober. Politiet efterforsker fortsat sagen, og flere sigtelser bliver muligvis tilføjet løbende. Et familiemedlem har indtil videre barnet i sin varetægt.


forholdet mellem muskelmasse og fedttab - Vægttab - Motion-onlines Forum\nBy cilius, November 4, 2002 in Vægttab\nEr der nogen undersøgelser (eller bare nogen der har viden) på, i hvilket omfang der bliver tærret på muskler og fedtdepoter ved kalorieunderskud? Jeg tænker på den procentvise fordeling af muskel og fedt.\nJa, der er lavet undersøgelser......\nTjek dette link: http://www.dadlnet.dk/ufl/0245/VP-html/VP40917.htm.\nGodt link MultiCoach - den undersøgelse vil jeg godt vide mere om! Følgende udsagn fra resumeet er et af flere interessante:\nResultaterne viste, at andelen af fedtmassetab var størst ved langsomt vægttab.\nKan ikke se det revolutionerende i det - det er jo børne-MOL-lærdom, og desuden ren logik. :huh:\nDet er sandt Jarvig - men vi har ikke haft så mange nyerer studier oppe og vende - jeg syntes måske netop det var interessant fordi det viser af "vi" har haft ret :D Jeg er dog sikker på at andre dele af afhandlingen vil være mere interessante.\nEr der så nogle der kan smide nogle flere studier på bordet? jeg har diskuteret det lystigt med nogle bekendte, og mangler lidt kilder... jeg sad på medline i går, men kunne ikke lige grave så meget frem, så hvis I ligger inde med noget, så...\nhar ikke lige tid til at studere det nærmere lige nu, men du kan tjekke denne lange række studier :)


Statsminister Lars Løkke Rasmussens tale ved indvielse af vindmølleparken Horns Rev 2, den 17. september 2009 - Statsministeriet\nAktuel side: Statsminister Lars Løkke Rasmussens tale ved indvielse af vindmølleparken Horns Rev 2, den 17. september 2009\nStatsminister Lars Løkke Rasmussens tale ved indvielse af vindmølleparken Horns Rev 2, den 17. september 2009\nDeres Kongelige Højhed; hr. formand; ærede gæster: Tak for invitationen til at tale her i dag.\nDet har været en imponerende formiddag. At flyve henover 91 nyopførte havvindmøller i Nordsøen vidner om Danmarks fantastiske ingeniørbedrifter.\nBedrifter, der medvirker til, at Danmark i dag er det eneste land i EU, der producerer mere energi, end vi selv bruger.\nBedrifter, der skal sikre, at vi står klar med nye energikilder, den dag olieeventyret er slut.\nI dag fejrer vi begyndelsen til et nyt energieventyr i Nordsøen. Et grønt eventyr. Vi tager et stort skridt med den største havvindmøllepark nogensinde i Danmark og i verden.\nRammerne blandt de organiske søjler her i Esbjerg kulturhus er meget passende for indvielsen af et nyt dansk anlæg for vedvarende energi. Ligesom ude ved Horns Rev mødes naturen med arkitekturen og giver et flot resultat.\nHorns Rev vindmøllepark er et vigtigt skridt på vejen i regeringens energipolitik – og det er kun en begyndelse.\nRegeringen har i energiaftalen gjort det klart, at vedvarende energi i 2011 skal dække 20 procent af Danmarks energiforbrug. Og her skal vindmøller –\nisær havvindmøller – trække en stor del af læsset. Der skal rejses 400 megawatt nye havvindmøller inden 2012.\nNu er vi så på plads med de første 200 megawatt, der kan forsyne 200.000 danske husstande. Parken er bygget på rekordtid. Jeg har hørt, at det meget blæsende vejr var en udfordring ved opførelsen. Det lover dog til gengæld godt for den fremtidige drift.\nHorns Rev er et stort, flot og snurrende symbol på Danmark som en grøn vækstnation.\nRegeringens ambitiøse energiplan vil styrke Danmarks position yderligere. Vi har fordoblet indsatsen for forskning og udvikling i nye energiteknologier.\nOg den ambitiøse satsning på vedvarende energi skal gå hånd i hånd med en stærk konkurrenceevne. Omstillingen fra fossilafhængighed til det karbonfri samfund skal styrke Danmark.\nNæste år vil regeringen præsentere en langsigtet strategi for forsyningssikkerhed. En handlingsplan for udbygningen af vedvarende energi i vores energiforsyning. Og en plan for, hvordan Danmark vil leve op til EU-forpligtelsen om, at vedvarende energi skal udgøre 30 pct. af det endelige energiforbrug i 2020.\nDesuden vil vi i indeværende valgperiode komme med et oplæg til, hvordan og hvornår Danmark skal være fossilfrit med udgangspunkt i klimakommissionens rapport, som forventes næste efterår.\nDet er alt sammen skridt på vejen til at realisere regeringens vision på lang sigt: At Danmark helt skal frigøre sig fra fossile brændsler – kul, olie og naturgas.\nVores klima- og energipolitik giver dansk erhvervsliv et gunstigt udgangspunkt for at få del i den grønne vækst og være med i opløbet om de store muligheder, der globalt ligger i omstillingen til mere klimavenlige økonomier.\nDerfor vil den grønne dagsorden også få en fremtrædende plads i det Vækstforum, som jeg netop har nedsat, som mødes første gang 28. september. Det er min vision, at Danmark skal være et grønt vækstlaboratorium.\nDanmark er førende inden for en række miljøvenlige og energieffektive teknologier. Det er en kendt sag, at vi har meget at byde på. Vi har på et tidligt tidspunkt valgt at satse på vedvarende energi og grøn vækst.\nDet var en tungtvejende grund til, at Danmark fik tildelt værtskabet for klimatopmødet.\nDet er klart min fornemmelse, at der er vilje internationalt til at nå i mål i København. Men det bliver ikke et nemt efterår. I sidste ende skal vi sammentømre et kompromis.\nJeg er optimist. Den grønne udvikling er i gang. Den lader sig ikke stoppe.\nJeg så det, da jeg var i Indien i sidste uge. Her talte jeg på et klimaseminar, hvor jeg mødtes med en række indiske erhvervsfolk, som bestemt er opmærksomme på den grønne dagsorden og ser et stort potentiale. De tørre tal fortæller samme historie: Indien er i dag verdens femtestørste vindmarked. Verdens tredjestørste vindmølleproducent er en indisk virksomhed. Og underskoven vokser. For 5 år siden havde Indien 7 vindmølleproducenter. I dag er der 18.\nIndien er blot ét af mange eksempler på, at der er et voksende internationalt marked for grøn teknologi. Og at der samtidig er en stigende international konkurrence mellem producenter af den grønne energi.\nEt andet eksempel er Kina. Her rejser de én vindmølle i timen. I timen! Og Kina er i dag verdens største eksportør af lavenergiløsninger.\nDanmark har kompetencerne og forspringet, men det snævrer ind. Danske virksomheder skal være på stikkerne for at holde føringen.\nHvis nogen troede, at den økonomiske krise ville spænde ben for den grønne udvikling, så tog de fejl. Tværtimod har det vist sig, at én af vejene ud af krisen netop går gennem grønne investeringer og vækst.\nHorns Rev er et meget konkret og opmuntrende eksempel på, at klimahensyn og erhvervsdynamik ikke bare kan gå hånd i hånd, men ligefrem kan drive hinanden fremefter.\nTillykke med den nye havvindmøllepark. Tillykke til DONG Energy. Tillykke til Danmark. Ja i virkeligheden tillykke til hele verden.